Lal awmpuia LalawmPuia Tu tan na thawng pang theih cu anuam lo hringhran. – Hakha Cherry\nZeidang ruangah si lo na dawt mi le athan lianh nak dingah chun mang na rak manh mi “The Hakha post” na chuah tak thawng theih tik ah ka lung atha lo hringhran na dawt le na dirkamh nak cu mit hmuh hna theih asi ko. “The Hakha post” cu nangmah thawngin hmuh khawh le rel khawh dingin ahung chuak. Cu cu nai zuam nak thei par asi kan ti khawh.\nAtu tan ah na rian thlak duh le cuh kalh ruangah lung thiang ten dinh nai timh nak le na chuah nak ka rak theih ve i na dawt mi le “The Hakha post” le na rian tuan hawi he then lai cu na siang ve bal lai lo nain na caah nuam lo dingin thil acan tik ah lunglawm ten na cohlan khawh mi cu kan upat tuk. Theih thiam nak le ngaih thiamnak na neih mi hi asunglawi tuk mi asi. Na dawt mi “The Hakha post” hi holh thiam seh law an sian lo nak chim len ve ko lai dah.Ral zoh in an in zoh zong ah tlaih chan nak mit le thinlung na ngeih mi zong asunglawi tuk.\nTu tan na thil ton mi le na lungput ah tlhi tha cawn ding tampi ka hmuh. Mahatma Gandhi nih cun “ngaih thiam nak hi aman fak tuk mi asung tuk mi asi caah mi sawh sawh sin in vai ruah chan hlah mi pipa lawng nih mi an ngaih thiam khawh” ati. Cu ban tuk cun asung tuk mi dawt nak le ngaih thiamnak na zal chungah thlau lo in rak i sanh peng law midang tu kan tin cio nak lai aphawt tu in rak kan phaw ve ko. Upat awk tlak na si nak na langh ter ni asi. Kan upat na lam tluang ko seh. Credit-Kam Bik Mualcin\nAustralia Cozah Bawmhnak


North Korea nih US ralrin peknak caah missile zun 2 a puah | The Chin Express\nNorth Korea nih US ralrin peknak caah missile zun 2 a puah\nUS nih sipuaizi phih chap a timhmi cu North Korea nih ‘fak piin kan lehrulh lai’ ati i ralrin peknak caah missile zun 2 a puah.\nNorth Korea cu liamcia caan i missile a puahmi ruangah US nih sipuaizi phih chap a timh. Cucu North Korea nih ‘kan thinhunnak thil na tuah caah fak piin kan lehrulh lai’ ati i ralrin peknak caah missile zun 2 a puah hi si.\n“Missile an puahmi cu North Korea ram nitlaklei rilikam um North Pyongan ramkulh ah asi,” tiah South Korea ralkap bawizik nih a chim.\nJapan rili ralkap zong nih, “North Korea nih missile a puah,” tiah thawng a thanh ve.\nMissile an puahmi cu Japan sipuaizi hmun pawng rili chungah a tla.\nLiamcia kum pawl zongah North Korea nih missile a hneksak lengmang. “Ram pakhat kan si bantukin missile hneksak cu kanmah nawl asi. Kanmah tein kanmah ram ah missile kan hneksak komi rumro US nih sipuaizi a kan phih lengmang caah thinhunnak le huatnak a chuahter,” tiah North Korea nih a chim tawn.\nNorth Korea Ramdang Vuanci nih cozah media KCNA sinah, “North Korea nih nai hrawngah ralkap pawl hriamnam thar a pekmi hna cu kan ram ralkap hi chanthar ralkap ah ser a duh caah si, zei ram hmanh ti hramnak le tlerhnak asi lo,” tiah a chim.\n“US nih a kan tlerh le hnorsuan ahcun fak deuh in kan lehrulh lai, kan lehrulh hrimhrim lai,” ati.\nHmasa thawngpangMalaysia: Cambodia hruaitu Myanmar a tlawnmi cu kan lungṭha lo ngai\nHnu thawngpangMyanmar ralkap pakhat hriamnam tling he CNDF sinah sinah a zaam


Sianghleirun Fimcawnnak, Siangngakchia le Zalong Tein Duhthimnak Covo – THE CHINLAND POST\nCer Khengmual/ Catialtu\nBy Cer Khengmual, Research Fellow, Chinbridge Institute| 2020 January 20| Siangngakchia nih ﬁmthiamnak kan kawl tikah kan duhnak sianghleirun poah ah zalong tein kan duhmi cawnkhawh hi a biapi tuk. Kan kawlram ﬁmthiam cawn ningcang (education system) kan zoh tikah ﬁmcawnnak he pehtlai in duhthimnak nawl kan ngei kan ti nain a karlak ah dawnkhantu tampi a um tawn caah kan i ruahchan ning le kan duhning in thil a kal lo caan a tam tawn. Cheukhat siangngakchia cu an kainak sianghleirun le an cawnding major kha nawlngeitu nih khiahpiakcia bantuk a si tawn tikah cu nihcun an thanchonak a donh hna lawng si loin an duhlonak hmun ah thiamnak taktak ngei kho loin an caan an liamter tawn.Thanchonak ding caah lam tampi a um. Cu chung ah sianghleirun kai hi lam pakhat a si ve.\nSianghleirun kan kai tikah caa kan cawnmi lawng si loin theihhngalhnak dang tampi zong cawnchihnak hmun a si tikah sianghleirun nihhin ﬁmnak tampi a kan pek. Sianghleirun cu mino tampi kan chunmang kan sersiamnak hmun a si tikah zalonnak le duhthimnak ngeih hi a herh. Tuni tiang ah duhlonak sianghleirun ah kai in zuam lomi major a cawngmi siangngakchia tampi an um theu rih. Zeiruang ah mah bantuk hi kan ton? Duhthim in singngakchia nih duhmi major poah soknak nawl kan ngei kan ti nain kainak taktak cu nawlngeitu nih khiahpiak a si tawn. Tahchunnak ah sianginn pakhat nih major 12 a ngeih ahcun cu chung ah siangngakchia nih an duhmi major poah i thimnak nawl an ngei. Si nain mahkha soknak nawl an ngeihmi lawng a si rih i kainak nawl an ngei rih lo. Mah an sokmi chung ah khan nawlngeitu nih tanghra an ngahmi mark he aa rem ning in thimpiak than an si. Cucaah, tanghra camipuai phichuak hi a biapi tukmi ah a hung dir. Tanghra ah mark tha a hmumi hna caah vanthatnak ( chance ) a tam deuh tawn i mark tlawm deuh hmuh ahcun duhmi kai khawh lo le hmuh khawh lo tibantuk a um deuh ve tawn. Siangngakchia pakhat i a ngeihmi ﬁmthiamnak muru kha hngal loin a mark pakhat zoh in major thimpiak le pek a si tawn tikah caan tampi cu siangngakchia kai duhmi, zuammi le an pekmi hna karlak ah palhnak le i pialkannak a um theu tawn. Cu nihcun siangngakchia nih ﬁm kan cawnnak ah a dikmi zalonnak kan ngei kho rih lo ti zong a langhter chih.\nCun kawlram ahcun a cozah nih peng asiloah ramkulh le ramthen hoih in anmah he aa naih bikmi anmah he aa tlakbikmi sianghleirun zohchih in siangngakchia kha an chiah tawn hna . Chin ramkulh in a awngmi an si ahcun Kalay, Monywa ah kai ding, Falam pengkulh le Thantlang peng in a awngmi an si ahcun Hakha ah an kai lai tibantuk in rikhiahmi an ngei. Mah bantuk in rikhiahnak a ummi nihhin sianghleirun le major thimnak lawng siloin siangngakchia thanchonak zong kap tampi in a donh chih khawh. Tahchunnak ah Falam pengkulh le Thantlang peng in a awngmi siangngakchia hna nih Hakha sianghleirun lawng ah kainak nawl an ngeih caah an kai hnga. Khuafa deuh a si tikah a dang sianginn leng in cawn khawhmi (e.g computer, mirangca, training phunphun) cawn duh zong ah chanbaunak tampi a um tikah an thancho a nuarh deuh lawng siloin sunghnak tampi a chuak kho. Cu caah sianghleirun a dirnak hmun kha zohchih lo ding a tha lo.\nCawnmi aa lo nain cawnnak hmun aa dan tikah thiamning zong aa dang tawn.Siangngakchia duhthimnak pek hi kutka tampi onhpiak bantuk a si caah a biapi tuk. An kai duhnak hmun le an cawn duhmi kha an ﬁmthiamnak nih a phanh ahcun a karlak ah dawnkhantu um loin an kai khawh ding le an cawn khawh ding a si. Si loin a cozah nih hmunkhiahpiak le cawnter a si ahcun siangngakchia thanchonak a donh pinah a thiam taktakmi le hman a tlak taktakmi siangngakchia an chuak kho lai lo. Cu caah ﬁmthiamnak lei ah kan thancho deuhnak ding caah siangngakchia kha tlangkamh chung ah chiah siloin kutka tampi onhpiak an herh.Theihternak:\nHi capar hi Chinbridge Institute nih a tuahmi “Higher Education Research Fellowship” program ah Research Fellow pakhat dirhmun in Cer Khengmual nih a tialmi hlathlainak cathluan chungin a tawinak in langhter thanmi a si. Cer Khengmual cu Monywa University ah International Relations major in 2nd year (Hons) a kai liomi a si. Chinbridge Institute tuahmi “Higher Education Research Fellowship” ah Research Fellow pakhat a si ve. +++\nPrevious Hakha Pyidawta Market Hunnak An Tuah Cang


Kutkhat Te Lawng A Ngei Mi Nungak Kum 20 Nu Konglam Tawi Hi Rel Ve Hmanh – Onlinenungak\nKut pakha lawng a ngei ko nain Mipi thinlung a la kho ngai mi nungak pakhat cu danglam ngai in.. aum tu a hoi her nih mi thinlung la kho ngai.\nSan Diego timi khuapi ah kum 20 a tluk a si mi nu pakhata min ah Lauren ti mi nu te cu kut pakhat te lawng in nun caan ahmangmi a si ko nain Tinder cung ah mipi tam tak nih uar a tong mi cele pakhat a si.\nKut khat ngei lo si hmanh seh lawDating app pawl cung ah mi nih lunglak awk ngai in mi ဆွဲဆောင် khawhnak nuamhnak tete atar chuah lengmang.\na Luancia Kum 2 lio ah khan a mah cu seh in kal ter mi cycle a cit ruang ah accident a tong sual i, a kut khat lei cu tan piak asi. Mmah a ton mi a kong lam cu Buzzfeed သတင်း ah a thlah i a accident ning cang cu a fian ter. Cycle a cit mi aran tuk caah a speed a thing khawh lo ruang ah lam cung an tar mi signbord cu a pah sual caah a kut kiak lak in a nah.\nA kut pakhat te lawng si ko hmanh seh law lauren cu a tha a zor lo i amah le amah ah zumhnak nganpi a ngei mi a si. Nuam tein a um thiamnak le Nihchuak copo a thiamnak ruang ah Tinder cung i mi pi pawl nih uar taktak mi le follower tampi ngei ah a chuah.\nAming dong chim lo mi laura ti mi nu te cu a luan cia zerh ah khan Tinder hman hram a thok i, amah ah aum mi phundang in a kut khat lei lawng hmanthlak a tar mi nih mipi khuaruah har ngai in a tuah hna.\nMah lio caan ah cun Laura cu ka thi cang rua tiah amh le amh a ruah lio ah van that ngai ah mah lio caan theng te ah cun amah bawmh tu ding pakhat a rak phan. cu lio ah cun doctor te nih Lauran a kut cu thlakhat le chuechung lauren a kut peh piak than ding an i zuam lio caan a si.\nA Sinain, athi alnak thihri pawl peh ding an i zuam cuah mah lio ah cun a thi kal a dir caah a kut cu peh kho ti lo in tan piak a sinak hnu ah zei thil poah hi capo ah seihnak thluak chuah in ni le caan a hman.\nBuzzfeedသတင်း ah laura nih a chim mi cu ahwai le le mi a hmu mi poah nih an neknak le an sionak cu a voikhat nak ah cun a tlamtling lo ngai nain, ahnu ah cun amah pumpak te bak in capo a tuah i a thinlung a ruahnak a kil ven khawh.\nMi Cheukhat cu amah sin ah ra in an lungthat lonak kong cu an rak chimh si nain hi bantuk a kut khatlei um lo ko nain mah ti te um a sinpit ning cang kong cu lungthawng ngai in a chim. a tu ah cun Laura cu dating app cung ah an thangthat ngaimi ah a cang.\nMah a bia ruang ah mipi nih an uar chinchin. sinain a mah he atlak mi Pakhat cu ai hmuh ve rih lo. hi bantuk muidawh mifim ngah khawh nak ding ah cun capo thiamtak mi le thluak lei ah vikvk tha mi lawng nih ngah khawh phun dawh a si tiah Media 9 nih cun a chim.


Dr. Van Tha Lian; Kan nufarual in lawmhnak kan chim than ko lai. – The Cherry Par\nDr. Van Tha Lian; Kan nufarual in lawmhnak kan chim than ko lai.\nKan nufarual in lawmhnak kan chim than ko lai.\nHringtu kan pa Pu Ral Tu cu kan sianlotuk bu le a zuun kan tlem/kan tuar tuk ve ko na in vawlei kil li in nan kan tuarpinak le nan kan dawt i nan kan hramhnak kan hmuh tik ah zangdam te in kan pa kan tah khawh i tahhla bia fang thatha lawh in kan thlah khawh ve hi a si ko. A ken kip, hmun kip, ram kip in kan pa nan tahnak tahhla hna hi khua le ram caah Pathian nih thluachuah a pek ve ko lai tiah kan zumh caah kan hna a ngam ko.\nHmunkip ramkip in phone nan kan chawnh, phone kan laak khawh lo mi le cakuat zong kan in leh khawh lo mi tete zong nan um.. kan ruatthiam hram uh tiah Bawikhrihmin in kan in nawl ko hna. Ram leng lei in rian tuan kho lo tiang tiang in kan pa ruak nan kan humh, USA lei Khrihfabu in siseh, ramkip um pengtlang le khua in siseh, sang le zawl in siseh, pumpak in siseh kan ngaihchiatnak nan kan hrawmpi i chawva tampi tiang hmang in nan kan hnemhnak cungah kan i lawm tuk e.\nPathian nih kan hngalhpiak seh law thluachuah za in pe ko hna seh. Online muilang Zoom Cloud/Meeting hmang in Upat pektlak lo upat nan kan pek piak i kan Pathian min in thlacam pumhnak nan kan tuahpiak, kapa tuanbia zong a thatnak aphunphun kawl in nan kan chim piak, nan kan hnemh, kan i lawm tuk. Nan min le nan Khrihfabu hruaitu nan min, Pastor te nan min tiang kan langhter thiam lo caah kan ngaithiam hram u tiah kan in nawl ko hna.\nRamchung lei zong in dawtu vialte nan cungah kan i lawm tuk e, kapa thlan sernak tiang ruat in chawva a pe nan um, Khrihfabu in nan kan hnemh, ka nu mit thli hnawt in chawva tampi le ni hlawh champal dih in thlacamnak a tuahpiak tu khua le chungkhar nan um, aphunphun in nan kan tuarpinak kan hlumh.\nZei tluk khin dek hringtu kan pa Pu Ral Tu hi nan dawt ti kan hmuh tik ah kan ilawm tuk, Nunnak pek ngamh tiang in hriangtu kan pa kha a ruak nan kan fim piak hna kha kan lung lomhnak kan chim cawk lo. Khualeng um, khuachung um vialte nan kan dawtnak chim cawk a si lo. Bulpak nan min kan chim thiam lo caah kan ngai thiam ko u law, Pathian tu nih kan cinken piak in thluachuah za he nan nun lam in hruai hram hna seh.\nKan i lawmhnak hi a chim zia kan thiam lo tuk caah kan ngai thiam hram uh. Zei ti kan hei thih hmanh ah Pathian sermi caan chungah a nung i athi mi kan si ko i Ahmunzungzal nunnak kan Pathian Van suikhuahlipi ah ai tong ding kan si ko hna tiah ai hnem ve mi Nufarual nih kan umnak hmun ai dan cio nak in lunglomhnak kan chim i Pathian sin ah thla kan in campi ve hna. Kan i lawm tuk. Credit: Van T Lian\n← PDF Nih Pyusawhtee Phu An Kah Hna, Meithal Zuun 20 Lak, Pakhat An Thah!\nBreaking News; Ralhrang Motor 40 Hrawng Le Tank 2 Cu Falam Le Hakha Lei Ah An Ra Cuahmah! →


Kalaymoy Kahdoh Nak Afak Mizaw Phur Motor Ralhrang Nih Ankah\nMain Editor November 3, 2021 Leave a Comment on Kalaymoy Kahdoh Nak Afak Mizaw Phur Motor Ralhrang Nih Ankah\nKalay pawngkam khua pawl hna cu ralhrang hna nih hriamngan in an kah hna an khua an tliktak dih tiah khuami sin in theih asi. Ni hin November 3 zing lei ah khan hriam ngan cu khuachung ah an kah inn lakah an tlak hna khuami chung zong in athi mi an um i khuami dihlak ti awk in an zam dih hna tiah theih asi.\nKhua in atli kho lomi khua ah kum upa deuh pawl an um rih, cu hliam atuar mi zong tamngai an tang rih men lai khuachung ah luh khawh asi ti lo caah thawngpang fiang tein theih khaw asi ti lo tiah khuami pakhat nih cun achim. Natchuang khua chung ah hin minung 3 hriamngan nih ahliam hna i hliam tuar va lak dingah akal mi Mizaw phur motor zong ralhrang nih an kah. Cun meithal kuan nih akhen mi hna valak dingin akal mi motor pakhat zong an kah i mi bawmtu 2 kuan nih akhen hna.\nKalay- Gangaw lampi cung ah aum mi khua Sithar, ah um hmun akhuar mi ralhrang hna nih Natchaung, Nanmuang, Chuangkhuah, hrawng hi hriamngan in an kah lengmang caah kahnak achuah hi asi tiah khuami pakhat nih Khit Thit media sinah achim. Kalay- Gangaw lam pi ah hin Nov 2 thawk khan ralhrang hna le PDF ralkap pawl kahnak afah caah ralhrang hna nih hin Hriamngan he hme he khuachung kip an kah hna hi asi. Source: Khit Thit Media\nNizaan Hakha lamtonnak ah tlaih mi chung in pakhat an velhnak ah a thi →\n← Kalay Thlanglei Kahdoh nak thawngpang Update


A Va Poi Hringhran Dah Hlawhhlang Nu Ai Cawk I A Rak zei Tuk Ruang Ah A Mah Tu A Thih Phah Diam Ai – Thechinlungnews\nA Va Poi Hringhran Dah Hlawhhlang Nu Ai Cawk I A Rak zei Tuk Ruang Ah A Mah Tu A Thih Phah Diam Ai\nAfrica ramchung i thil a cang mi cu ai phundang ngai te. Pa kum 35 mi Charles Majawa nih hlawhhlang a cawk, hlawhhlang mi lak ah a man a fak bak mi a cawk i nuamhnak a cenpi.\nNupa-sinak cu an hmang zungzal tawn i an dih bak khin a thaw a dih i a tlu colh. Hlawhhlang pawl le a riantuan pi pawl nih palik an kawh colh hna i Migowi Health Centre ah an phurh. Asinain, siizung an van phanh tik ah cun a thi cang tiah an rak ti.\nPostmortem an tuah i a thihnak chan cu ‘ pa i a ti a chuah lio ah khan a rak thi cang tiah an ti. Nuamhnak an cen tuk ruang ah khan a thisen kalning a hman loh tiah record an siam.\nThil sining vialte cu hlawhhlang nu zong an hal ve i a phuan dih ve ko. Charles Majawa i a thihnak konglam ah hlawhhlang nu cu sual an phaw loh i, zalen tein an chuah ter than. Nyasa Times thawngthanh nak ah ‘nupa-sinak a hmang i nuam a cen tuk ruangah a thih phah’ tin an langh ter. Mipi nih hlawhhlang nu cu ava zei lawmlam ve (professional lady) tiin an chim cio hna.\nThawngpang dang rel chih: A Nupi Nih A Zamtak Ruang Ah Nu Pa 18 A Thah Cang Hna Nai Fabuary Thla Ah Khan Minung Pa 2 A Thah Than Hna\nBe the first to comment on "A Va Poi Hringhran Dah Hlawhhlang Nu Ai Cawk I A Rak zei Tuk Ruang Ah A Mah Tu A Thih Phah Diam Ai"


Laimi Party Kan Tanh Ning Hi A Dik Maw Dik Lo Ti Hna Hi Na Ruat Bal Maw – The Chinlung Post\nLaimi kan party tanh ning dan hi a zia kan thiam lo ma si kan tanh ninga dik lo dik si mi tam deuh mit kem in party tanh ruang ah um mi kan tam cang.Nifatin ti awk in miphun zawnruahnak le dawtnak he caholh dawt a herhnak, thingram tizu ngacel, ramza le va tibantuk hna cu muittawn bakin akan thaipiaktu Pu Vapual cu party kan ttanhnak ai sum khawh ti lo caah mah bantukin a tial cang. Vapual Thawng nih a tialmi cu;\nParty pakhat faaktuk i na ttanh ruangah party dang lihin na puhmi nih na ttanhmi party chungmi pawl an hmai na bitter hna khah. LIH lo i na um khawh lo a si ahcun, holh lote khan nangmahpi lawng heh tiah rak lih ko.Cucu na tthanhmi party le ka dawt na hei ti ve sawhsawh mi kan miphun caah a ttha deuh. Min deu le hmaanthlaak deu hmang hlah.Pa raalttha na sii ahcun na mui a chiat zongah kan in ngaih thiam ko lai …mizapi nih hmuh kan in duh. Fale cawnpiak nak zongah…hi nu/hipa bantuk mui a kengmi hi kom hna hlah uh tiinak talah san a tlai lai…\ntimi khi nai hrawng cu ka lungah a chuak eh.Lai Len: Kawlram le Cawh-meh Democracy: 2008 kum phunghram nih Kawlram cu 2010 in atu tiang, hmailei zong zeitik kum le caan tiang dah a hrulh in a hrulh lai i a nawnnok rih lai, tihi a fiang lo ngai mi a si. Cu lak ah, Kawlram rammi zapi nih ngeih mi chawva in cawm chommi ralkap nih hi tluk a tthalo ko mi phunghram khi kan dirhkamh peng lai ee, an ti tikah Kawlram ca ah khua dei aa tim lo, ceu vukvak lawng nih a kah rih, tinak a si. 2015 kum thimnak ah NLD party nih a tei nain, NLD cu ralkap le 2008 phunghram nih muipadap chung ah a chiah rih. Kumpi kum 50 lengkai ralkap nih a rak hrawh cia mi Kawlram kha NLD nih a rak hrawh cia mi Kawlram kha NLD nih a remh len ko lio ah, a remh kho dih hlei lo, hmailei kum 15 tal cu remh tthan dih a haut e hnga.\nCu hmanh ahcun ralkap uknak nih a chuahhpi minung thinlung lei rawhnak, firkhut lungput ngeihnak, hrokhrawl in eihmuar duhnak, rianttuan huam lo le midang hnar in thaw chuah duhnak, cafir in camipuai va awn, tangka Ks. 100 man ttuan ahcun a miakmi tangka Ks. 50 hmuh duhnak hei ti bantuk hna khi minung chan, chan khat (one generation) a simi kum 30 tal lo cun remh khawh a si lai lo, remh caan hrimhrim hi kum 30 hrawng a rau te lai. A rau ngaingai rih lai, a hleikhun in Chin mi le Chin ram caah.Democracy Index Pawl: 2010 kum lio ah ralkap/USDP nih ram pumpi thimnak an rak tuah.\nHlennak tampi a um, sa a phawtu ralkap/USDP nih anmah kut chung um savo kha midang phaw ti lo in anmah tein an I laak. 2010 kum thimnak he a pehtlai in 2011 kum ah Democracy Index-2011 a chuak. Culio ah Kawlram democracy cu Hybrid Regime timi tlaih-hrem le democracy cawh-meh uknak a rak si. 100 chung ah democracy 17 lawnglawng (democracy 17%) a rak si. HI 17% hi rammi zapi duhnak a si i, a taang mi 83 (83%) hi ralkap uknak a rak si. Cu hnu kum 5 a rauh 2015 kum ah thimnak an tuah tthan. NLD acozah a kai. 2016 kum ah Democracy Index – 2016 a chuak tthan. Cu ahcun Kawlram democracy cu Hybrid Regime tthiamtthiam a si. Nain, ram mi duhnak democracy cu 42.20% ah a hung kai. Hi 42% hi Kawlram mi zapi duhnak zauk phung democracy cu a si. A tangmi 57.80% cu tah? Hi 58% hi cu ralkap uknak a si. Cucaah a tu lio Kawlram uknak ah mizapi duhnak 42% le ralkap uknak 58% in Kawlram cu kalpi a si. Hi nih a fiantermi, Kawlram ah democracy zatuak ah 42% lawnglawng kan hmuh caah, democracy ngaingai kan hmu rih lo, ralkap kut ah 58% a um rih, ti hi a si.\nPhundang in chim ahcun atu lio Kawlram democracy cu fanghang democracy (sanpioh democracy) lawng a si rih.Hi ruang ah pei, fanghang democracry a si zia vialte le, Kawlram democracy cu ralkap kut ah a um rih zia vialte a kherhhlai le a phuang dih mi, Ko Ni zong a lu a hloh fam kha! Kawlram chung ah thil sining theih dih le phuan sual zong hi chiandeih (lion) hmai ah tuufa a laam bantuk a lo ko rua. Tuufa nih zeitluk hmanh in chiandeih a sualnak vialte phuang dih ko hmanh sehlaw, chiandeih nih a za, a ti cang hnu cun lodep a seh bantuk kan hluan ko rua hih.\nKawl ralkap hi cu an mak lawlaw ko. Kawlram pumpi a tlaihhrem rih ko hi ta!Ramdang sin ah leiba: Cu democracy Index-2016 nih a rih rih mi cu, 2010 in 2015 kum thimnak tuah dih tiang ah culio acozah a si mi ralkap/USDP nih ramdna gin in do (tangka) a cawimi hi $9 billion a si, ti a si ko. Cu leiba $9 billion cu NLD acozah ni hroco phun in atu lio hi a phorh cu ahmanh ko. A htei lomi nih hi leiba $9 billion (million in $9000 lengkai) hi NLD acozah nih ramdang sin ah a cawimi si tiah an hei puh thulh. Ralkap/USDP kutneh lawngte a si hmanh kha mi cheukhat nih kan thei hoi lo. Cucaah mizapi le ram mi dihlak nih theih a hau mi cu, 2015 in 2020 kar Kawlram uknak cu, ram mi zapia duhnak (zauk phung) 42% le, ralkap/USDP uknak 58% in a kal cuahmah rih ko lai. Buaibainak a phunphun, ram mi zapi i lungsi lonak a tomtom,\nASSK soiselnak tahrang khat in a chuak cuahmah rih te lai. Cu bantuk chuah ding zong in ralkap bawi hlun pawl, bawi thar pawl le USDP lutlai cheukhat pawl nih an rak sersiam len cang i, atu in hmailei zong ah an sersiam duahmah rih te lai. Ziah tiah, annih cu kumpi kum 60 hrawnghrang an rak sual cianak, an sual cuahmah rih mi le, an sual te lai ding tiang vialte kha huap dih in, zei upadi le zei dantatnak hmanh nih kan tong hlah she, ti hi an I nunpi mi a si ko rua. A ngaite tia ahcun, hi ramdang sin ah batmi tangka $9 billion zong khi ningcang loin an hmuh mi le an khon cangmi anmah an zal chung in chuah tthan hna sehlaw, ralbawi hlun minung 20 nih fawite le olzaang tein an chuah khawh mi, an cham khawh mi a si. Nain, ram mi nih va cham te she, an ti ko lai. An lungput hrimhrim ah a uak biaka ain ram mi sin eihmuar (lion’s share) rumor kha an thi kilning a si tikah midang zong nih thlauh khawh dawh an si rua lo. Ralkap sen khat in bawizik tiang kha ahohmanh tang loin phuak dih hna sehlaw, meithal pu rifle amn lawnglawng tanter in ralkap a thar an ser lawnglawng ah cawnpiak khawh dawh an si laid ah. Kawlram cu 113 nak a si. Amah nak a chiakha deuh mi hi, Vietnam,\nChina, Afganishtan, Laos le North Korea ram han an si. Kawlram he arsa ei khat lawng te. An tahnak fung cu, ram pumpi thimnak tuah ningcang, Ram chung ah ruahnak a phungphun pomhlawmning, Acozah rian a kilning, Ramkhel umtuning, ram mi zapi zalong tein an umning… hna cung ah an tah. Kawlram ralkap nih a nawl a rak i cawnmi Indonesia ram hmanh number 48nk ah a um cang. Kawlram tu cu phihlikk khengtlang a velnak ah a caan vialte a dih rih, ralkap hna thawng in.Democracy A Tungtlang: Mizapi nih democracy ram pakhat ah hrih-hrampi a tungtlang pathum a um ti cu hteih dih a si. Administration (uknak lei acozah) Legislative (upadi sernak lei), le Judiciary (biaceihnak lei) in tthen a si. Kawlram ah uknak lei lutlai president Htin Kyaw hruaimi acozah, Win Myint hruaimi upadi sernak lei Hluattaw, le Tun Tun Oo hruaimi biaceihnak lei bu tiah, tthen a si i, cu hna bu 3 fonh kha Sovereignty Power ti a si, tiah mizapi nih kan theih hna bang, president Htin Kyaw a kalnak, khual a tlawnnak kip ah Win Myint le Tun Tun Oo nih an mah rian a si lo caah, an zulh lengmang mi kan hmu bal lo. Tun Tun Oo nih bia ceihnak zung chung ah Htin Kyaw le Win Myint hna sawm in an tthutter hna zong kan hmu kho bak lo. Cu bantuk in tuah phung a si fawn lo.\nBiadonghnak: Democracy ahhin ka theih tawk ahcun, a um cia mi phawtzamh lawnglawng kha a si lo. A um rih lomi kha umter ding le, sersiam ding a si. Nain, Kawlram le Chinram ah cun kan i phawtzamhnak ah caan a dih. A um rih lomi sersiam tu cu kan thiam rua lo? Thiam a hau ko lai, ziah tiah, thimfung pek in thim ciami nih an thiam lo a si ahcun, aum rih lomi umter a thiam mi hna kha hmailei ahcun thim ahau hnga. Cu lo ahcun a um ciami kan i phawtzamhnak ah philik khengtlang kan vel tthan lai si kaw, cu kan velnak ah kan lung lehlam a mit sual lai. Hi chambaunak zong hi kan Kawlram thil sining cawh-meh democracy nih a kalpi mi a va si sual hnga maw, Democracy timi zauk phung cu fimnak, thiamnak le thilthar sersiamnak hna he tthenhmal kho loin aa sengtlai mi a si ti hi mizapi nih ni nikhat kan i fian tik lawnglawng ah democracy a umtuning taktak khi kan i fiang te lai, tiah ka ruah, kaa lawm.


Exam – welcome!\nEx-Phil (Examen Philosophicum /Philosophy) a Phi Hnga Ding Caah\nA hmasa bikah tu semester ah ex-phil a phi ding vialte nan ngeihlahnak kan hrawm pi hna. Cun, a rak phi dih cangmi pawl high-five kan pek hna. Ka hngalh tawkah Patlung le Kip a phi ding an si i ka huam piak lo ngai hna. Zei ruangah ti cun, ex-phil cu i hmahthah dih pinah, thleidan khawh bak a haumi a si caah a si. A har lomi a lo nain cawh a fawi tuk cu mu.\nNorway university le university college (høgskole) a kaimi i social science a cawngmi paoh nih cun ex-phil lak dih a si ngawt rua ka ti, ex-fac (examen facultatum) lak chih a haumi zong kan rak um. A kan relter mi cauk a har tuk pin i kan professor an thiam lo tuk cun kan bawa cu zaangfak tuk kan si, ttah a chuak.\nKei ex-phil a rak kan chimtu a thiam tuk pinah a note a kan pekmi pawl a rak ttha tuk i text-book a har nain a rak nuam pah. Mah bu zong cun kaa nawnnok tthiam rih ko. Ex-phil i a rak ka bawmtu bik cauk, atu tiang ka uar tuk i ka hawi le kawlca a rel khomi pawl ka recommend (anbefaler) pengmi cu San Lwin a ttialmi `World Philosophers´timi cauk a si.\nNan si ve maw dik, kei ka zia cu, mah hi nan rel hrimhrim lai timi text-book pawl nakin ti lomi cauk poah ka lung ah a lut deuh.\nCauk chungah aa telmi philosophers pawl cheukhat\nB Spinoza (1632-1677)\nG Berkeley (1685-1753)\nG Schelling (1775-1854)\nBertrand Russel (1872-1855)\nAa telmi cheukhat ka ti cu mu. Socrates hlan i Thales le Pythagoras tiang hmanh khi a va banh hna i cauk ttha tuk a si ka ti. Kawlca cu a thuk pah i a rel cu a har, nain a tangah a hmanmi terms/begrep pawl tthatein a ttial ko i a za ko ka ti. Philosophy cauk rel ahcun mah zat harnak tal cu kan ton a hau ko ti ko u sih. Cahmai 340 hrawng a um, azapi na rel huam lo hmanhah, mifim pakhat kong na fian deuh lomi a um tikah na check khawh cu ti.\nChim ka duh rihmi cu, nan hngalh cia tuk ko lai nain, philosophers pawl kha an tam ngai lai pinah an ruahnak kha aa lo pah nawn phunphai in an um lai caah overview/oversikt ngeih a biapi tuk tiah ka ruah. Na curriculum/pensum i aa telmi mifim vialte kha an chan ning tein ttial hna law a kamah an ruahnak a mu bik ttial hna. Mah vialte na thleidan khawh dih in mah kan pu le mifim pawl ah aho pawl dah an ruahnak aa pehtlai i aho pawl dah ralchan bak an si timi kha na hawi le he i ceih law a bawm ngai lai tiah ka ruah. Mah pawl na thleidan, ka pehtawnh khawh dih hna in na lung an la deuhmi minung pawl kong kha tam deuh in rel.\nA biana ah, John Locke khi kan chuahni (August 29) aa khat i midang nakin ka lung a ka la deuh, ka van pehtonh i, John Locke-English-Classical Liberalism-Bill of Rights, hei ti phun khi ka pehtlaih ter i amah bantuk khi cu ka philh kho lo. Cun, Pathian a um tiah a zummi poah ka philh hna lo, abiana ah St. Augustine, Aquinas, Kierkegaard. A zum lo mi paoh kha adang tein na cawn khawh hna cu mu. Na uar lo takmi hna, an ruahnak na pom lomi hna, zong kha a dang tein chia hna law zeiruang ahdah ka uar lo ti na theih ahcun na za. An simh tuk cang a si le na hawi le pawl kha philosophers min pawl phaw hna law an kong chim hna ;).\nSan Lwin cauk cu Myanmar-Ebooks ah an chiah rih ko, http://www.myanmarebooks.net/category/ဆန္းလြင္/ ah kawl te. Link hi rian a ttuan lo ahcun an website ah khan kawl te ko uh mu.\nKeimah cauk cu Burmese Classic ah ka rak download nain atu cu a um ti lo.\nLykke til! Good Luck! Pathian nih in umpi hna seh law A le B lawngte ngah te uh! <3\nPosted on May 6, 2015 September 14, 2017 by myborspPosted in Siangngakchia CaTagged Ex-phil, Exam, Philosophy, StudytipsLeave a comment\nKaa ziak takmi cazoh dan phun 2\nSiangngakchia si cu a nuam tuk ko nain caminpuai (exam) phit cu a nuam theng lo ka ti. Pakhat pa cu exam phit ter mi khi, zumh lo bia, tiah a ruah i aa fahsak tuk i a phi duh bak lo an ti, hehe, nan zumh le zumh lo cu nanmah nawl! Kan duh zong duh lo zongah kan phit cu a hau ko cu ta, zeiti awk ttha!\nKeimah pumpak ka hmanmi cazoh dan phun 2 rak share ve ka duh.\nKa rak rel ciami siseh, ka rel tthanmi siseh, ka philh lo nak hnga ttial hi kaa ziak ngai. Notebook in ka ttialmi cu ka rel tthan huam ti lo, lecture note pawl chinchin khi cu rang tuk in ttial cio a si tikah a zoh tthan hrim ka ngamh lo. Ka kutttial a chia tuk i ka lungmit. Mah caah cun a tanglei card bantuk tete ka ser i ka ttial. Cahmai a hmai leiah a kongpi (topic) ka ttial i a hnu lei ah a konglam ka ttial.\nHiti hin cun a fawi deuhmi a lo ngai ka ti. Cauk in a si ti lo i a ken zong a fawi. Zumput kal umhar zongah siseh, bus na hngah pah zongin siseh, coffee dawr ah an hla chuahmi a tthat lo tuk caan ah siseh na catlap te na zoh kho cu mu. Na jacket zal zongah senh khawh a si tikhah sianginn zal pipi i ken len zong a hau lo.Na cawnmi chungin na thiammi le thiam lomi zong fiang tein na tthen khawh lai. Mah zong hi thil fawi a si lo cuh, lo mei? Mah card sernak zuk suainak A3 cauk kha Nille (Norway) ah 50Kr (eller 60Kr?) in ka cawk i semester pakhat ah uk 1 cu naa za diam lai. Kei cu a ka bawmh ngai, na hman rih lo cun test te hmanh, a sunghnak um lo.\nChungkhar le Hawile\nCazoh cia ka philh lo nak hnga midang sinah chim hi kaa ziak bik. Flo le Kip khi an duh lo zongah ka chimh chih hna. Cun, anmah chimmi zong ka huam lo zong ah um..um…ka ti i kaa ngaihter ve. A caan caan i ka chimmi kong an rak ka ceihpi chin ahcun ka philh ti lo. Na nu le na pa, na u le nau, na hawi le bawmh hal hna law lunglawm tein an in sianh ko lai tiah ka ruah. An i uah tuk ahcun nan inn pa chizawh le uico khawm hna law chim chih hna ;). Chizawh le uico zong nih an ngaih huam lo ahcun thlalang chung i nangmah kha hei chim ko. Ka dua, nangmah le nangmah tal cu naa ngaih huam ding a si ko.\nA biapi bikmi\nCazoh na huamnak hnga, na ca zohmi na philh lo nakhnga, na thluak a fian khawh nakhnga, na lungthin a daih khawh nakhnga, thawh na tlolh lo nakhnga Pathian sinah bawmhhal. Bia a kan kamhmi a si,“Fimnak a baumi nan um ahcun Bawipa hal ko u law, siang tein an pek ko hna lai´´ tiah James (1:5) nih a ti ko cu mu.\nBawipa nih fimnak tampi in pe ko hna seh! Kei zong ka pe ve ko seh!\nCazoh dan a tthami nan theihmi rak kan share ve cio u law. Cazoh na thawk rih lo ahcun hngak ti duh hlah, Lakphak a lummi te i ser law cheih colh cang ko.\nPosted on May 4, 2015 September 14, 2017 by myborspPosted in Siangngakchia CaTagged Exam, Studytips2 Comments


Thawngpang Tling Taktak In Khawmhsuatmi Pawl - Chin Eleven News\nJuly 28, 2021 Lianchin Thang World 0\nEU NIH COVID BOMHNAK€-2 MILLION PEK. NCA NIH COVID-19 COMMITTEE AN DINH. (Myanmar Youngest Prisoner,World Champion) July 24,2021 ah khan European Union tang um Commissioner of Crisis Management Janez Lenarcic nih Myanmar Covid-19 bawmhnak ca ah Euro €-2 Millions cu World Agencies WHO, UNICEF, ICRC, UNHCR, COVAX le ramchung NGO’s le NCA (PPST) le Bu dang sinin pek an silai ti’ah thawngthanhnak an tuah cang. Hi pin ah Euro €-20.5 Millions cu Ral hrang buainak ruangah harnak tawnmi Ralzam pawl le sifak harsa ca’ah bawmhnak pek tha’n an silai ti’ah Statement an chuah fawn.\nMyanmar Tlangcung hriamtlai remdaihnak Bu NCA (PPST) zongnih July 24,2021 ah Covid-19 Situation Management Committee (CSMC) cu members-11 telh in an dinh ve. Hi CSMC nih an Statement chuah ningah cun, tulio Myanmar ram Politics lei hoih lo’in Covid-19 thihhlohnak lei lawng hoihin Ramchung mipi ca’ah rian kan tuan lai ti’ah an chuah..cu um zia cu aherhning in Ralkap SAC Cozah he Covid-19 dohnak rian kan tuanti lai tinak tluk khi asi. Khatlei kam’ah NUG nih Covid-19 khamhnak rian kan tuan ve lai ti’ah Dr. Zaw Wai Soe nih a rak ti ve fawn.. Zeidah kan lawh cio te hnga..zoh hna usih!!!\nNCA i CSMCommittee Members hna cu; 1.Col. Khun Okka 2.Col. Sai Ngin 3.Comrd Myo Win 4. Padu Saw Tonni 5. Sawmya Yaza Lin 6. Comrd Sanni 7.Dr Sai Oo 8. Nai Aungmyin 9. Nan Yin Yin Soe 10. Maj. Saw He Se 11. Maj. Saw Mu El Wa hna an si.\nRamdang Covid-19 bawmhnak Poisa hi Vawlei 💫cung ram EU, US, Australia,ASEAN, S Korea le Japan sinin €+$ Millions tamtuk arak lut thluah mah cang lai. China nih cun Ralkap sinah Covid Siivai Bur-736000 a pek cang pinah KIA ca’ah Bur-10000 leng bawmhnak a pek hna. Tuhlan deuhah UWSA (Wah) le Kukant (KNLA) pawl sinah Covid Siivai 23000+15000 arak pek cang hna i Wahram ah cun Mipi 75% sinah Covid-19 Siivai an chunhcang hna.\nVawleicung ah umbel lomi thilmak tak tak pa-2 cu Myanmar ram chungah tulio te’ah a chuak. Cu cu tu nai te Yangon InnSein thonginn in a chuakmi NLD tanhtu Nute Kum-5 fai bak asi mi Mah. Soe Htet Win cu Ralkap Uknak duhlohnak Lamzawhnak aa tel ruangah an tlaih i Yangon InnSein thonginnpi ah Ni-18 chung Prisoner in thong an thlak. Amah hi Mandalay Peng Mokuk Khua ummi, a Pa NLD hruaitu U Soe Htey le a Nu Daw TheinZan Soe an si i Vawleicung pum Human Rights le World Records ah chinchiah asi.\nJuly 20-22 chungah khan USA rampi Las Vacas khua i Worldstars Of Golf cu Pan-youths Club ah Vawleicung Ram 12 in Mino-200 leng Golf tuk zuamnakah Myanmar rammi US chuak Pate Mg. Ye Htet, Kum- 12 mite nih World Champion le Golf Youthstars No.1 sinak a kan lak piak. Hi Ye Htet (Starry Lious) hi tuhlanah US le Vawlei cung International Laksawng tampi arak lak cang. Hi Myanmar hngakchia Pahnih nih hin Vawleicung ah records thar an kan ser piak. (Zarihseh…tulio Myanmar kan buaibainak a fak tuk ca’ah Article zong tam kan tial thiam ti loh) Credit: MC Biklian


AA Pawl Nih Southern Chin State, Paletwah Ah Um-Hmun An Khuar Lawng Siloin, Paletwah Cu Rakhine Ram A Si An Ti – Chin 11 News\nAA Pawl Nih Southern Chin State, Paletwah Ah Um-Hmun An Khuar Lawng Siloin, Paletwah Cu Rakhine Ram A Si An Ti\nAA pawl nih Southern Chin State, Paletwah ah um-hmun an khuar lawng siloin, Paletwah cu Rakhine ram a si tiah an “claim” i ral an tho. Kan chin miphun hawi tampi an thi. Tampi umnak ngei loin an vai. Khuami pawl an tlaih hna. An hrem hna. Porter an phawrhter hna. Tuhi kan Chin mino tampi an thin a lin in a lin cang.\nZiah, Kan pale pawl hi daite in an um ko? Zeital an tuah lai lo maw? Zei tal an chim lai lo maw? A zoh in maw kan zoh sawhsawh cio ko lai? Kan/an in ti cang hna.\nTulio ah State holders a simi Chin State Cozah le CNF nih, press conference in, an Chin mipi sinah zeital an chim lai lo maw? Zeitindah hmailei kar kan hlang lai timi bia an kan ruah lai lo maw?\nDecember 12 lio- CNF le Union Cozah, Union Level Peace Agreement ah Chin State chung ahhin CNF le Burmese Army lawng um hna seh tiah hnatlaknak an sermi hmang in, AA hi Chin state in tthawl khawhnak lam a um hnga lo maw? Diplomat or action in?\nTulio kan mino hna an thin a lin lio ahhin miphun pakhat, Ram a ngeimi kan sinak in Kan pale nih bia nan kan ruah ding hi a biapi ngai. Hmailei Zeitindah kar kan hlan lai tbk vision le kan thut-dirh ning tampi mino nih an theih a herh lio caan te a si.


Thihnak Darking: Chin Singer Samuel Sang Hlun Thang Nih Mual A Kan Liam Tak Ruangmang Eee – Hakha Cherry\nSamuel Sang Hlun Thang hi a hringtu a pa cu Sayakyi Mang Lian (Bungkhua) le Rev. Ruth Biak Thai (Tlanglo) hna i an fapa le lakah a hniangbikmi si. Amah zong hi nupi a ngei i, fapa pahnih angei hna. Anih hlasak thiam a si. A aw zong a sang i, Laimi lak ah amah le Thawng Bawi hi aw tthat le aw saan ahcun bochanmi an si. An chungkhar dihlak in New Delhi ah ralzaam dirhmun in khua an sa hna. Delhi Laimi le Khrihfabu zong nih kan hman taktakmi a si. Tu bantukin mual a vun kan liam tak cu Deli um Laimi kan ngaihchiat kan celh lo.\nTutan a thih ning hi Covid 19 zawtnak in a si i, a cuap le lung fak tukin a hnursuan caah a nunnak thaw nih a zat ti lo i tubantukin mual a kan liam tak ruangmang hi si e. Tuhi a ruak zong sizung ai thlopnak Ayushman Hospital sizung ah a um cuahmah lio si. Tlamtling tein ruak zong aa vuimi an si khawh nakhnga zumtu hna nih nannak hmun le hma cio ah thlacamnak in rak bawm cio hna usih. A kaltakmi a nupi le fale, a nule pa chuahpi unau le cingla rualchan hna le khrihfabu hna zong nih a tuar zia an thiam nakhnga thlacamnak in bawm ko hn usih.\n(Relchap) Pastor Lian Chawn Tialmi “Roling Roriak Nun Tuanbia” Fur ruahhmai an hung kiang riahmah. Khuasik muisam keng in October zingka nih kik nawn in a kan don. A sur men lai tiah ruah mi khuadawm pawl zong October thli nih a hun tuaitam luklak hna ii acheu an vaivuan—a tang mi khuadawm cheukhat cu dapti in an hun tla. Covid-19 pulrai nih detkhawt le tlakbuat cuahmah bu ah, kan thawhpil mimlo in tlanglo facang hna cu an tuan hna i ai limlawh lei an panh cuahmah.\nCheukhat nih pheikalh tunh in Lai kokek nunning an hun tharchuah. Ngafuanriah le dangte (ti-u) sih zong ai phua lai. Leikuang facang pawl zong Sikpar (November) thla thawk cun tuan an cu cang lai. “Lawmhnak in hla kan sa lai mi vialte, vanrang a ttian a pau khua vialte, maw Laitlang keimah caah na tha ngai ve ko maw kan khua,” tiah Saya Kaw Kaw nih a phuah bang a si taktak. Atu hrawng Lailei boruak le khuacaan cu a nuamh liote a si lawng si loin kapkhat lei in lunglen zong a hruai i thinlung ai phundang ngai te. Khuacaan le sining, kan nunneh hna le kan boruak cu zei bantuk in ai thlen lengmang hmanh ah ram le miphun caah nunnak a pe i tuanbia a tialtu hna keneh, thinlung put le nunpeknak tuanbia cu thinlung ah a ziam kho lo—a nung i a caam zungzal. Upatnak pek an phu zungzal i an konglam le an zuunthli cuanh le ruah than fatin thinlung ah an thar zungzal.Credit– Newsa\nNUG runvennak vuanci U Yi Mon nih, “Mipi runvengtu ralkap bu ah Federal Democracy a dirpitu mino pawl an i tel lai. Tlangcungmi hriamtlai hna he ttang tti in mipi runvennak an tuah lai. Federal Army timi ralkap bu a chuah hlah ah Federal Alliance timi bu zong a chuak hmasa kho,” tiah a chim.\nNihin ah caan karlak Myanmar cozah thar tlamtling tein an dirh khawh caah Yangon ah cun zaan sml. 7:30 hnu ah mizapi nih minute 3 chung zapei benghnak an ngei hna.The Chin Journal April 16, Yangon Hmanthlak: April 16 ah tlamtling tein an dirhmi caan karlak Myanmar cozah (NUG) Cabinet chungtel pawl.\n2008 Phunghram nih a hrinmi he aa dang cikcek mi asi. Nan theih ciami a si ko lai. 2008 Phunghram ahcun President kha head of state le head of government a si.\nNational Unity Government cu parliamentary system in a kalmi a si. Head of State cu President Win Myint a si. Head of Government cu Prime Minister Mann Win K T a si.\nHead of State a simi President cu thonginn chung a um zong ah Head of Government a simi Prime Minister nih duh tawk in rian a tuan khawh – Head of State cu ceremonial service a tuah tu long a si.\nMifim thiam tiah aa ruatmi nih Myanmar cu Head of State le head of government ah pakhat long a simi Presidential system in a kal awk a si an ti. Mah ti a si ahcun Tlangcung mi kan sung tuk lai. A zungzal in kawl miphun long nih president an tuan lai.\nAtu cu Parliamentary system in a kal caah President cu head of state ram pumpi a lu a si nain achung rian a tuantu taktak cu Prime Minister head of government a si caah a tha tuk. A fiang mi cu President cu tlangcung mi zong nih an tuan len te lai nain Prime Minister tu cu thutdan tampi acotu party lutlai nih a tuan te lai caah kawl deuh an si te ko lai. A poi lo.\nAtu National Unity Government phungsan hi 2008 nih a hrinmi President bantuk kha a si naisai ti lai lo ti kha nan theih ciami cung ah a thar in hun nolh than ka duh.\nHead of State le Head of Government ah minung pakhat long a simi ram uk hruai ning cu USA presidential system kha a si. (2008 phunghram)\nHead of State ah minung pakhat , Head of Government ah minung pakhat – atu National Unity Government bantuk phungsan cu India ram – Vice president a um ve. An i lo bak. Germany ram President a um nain VP a um lo nain an i lo thiam. President pakaht a um bantukin Prime Minister pakhat a um ve. Constitutional monarch ram ah England ram – Vice King or Qeeen bel a um lo, Thailand ram King a um nain Vice King a um lo. Nain system cu an i lo pah ko.\nTheih ding: Head of State timi cu ram pumpi dihlak aiawhtu tinak a si. Head of Government cu ram pumpi acozah aiawhtu tinak asi.Credit-Thawng Za Pum


NAU PAWI MI KAWLRALKAP NIH AN KAH THAH EE, RIP – The Chinlung Post\nNizan September 1 ah Mon ramkulh Pawng peng Te-ein khua ah meh kawlnak in a rak tlung mi nupa hna cu ralhrangbu nih an kah hna ruangah nau a pawi lio mi a nupi cu a nunnak a liam pin ah a va pa zong hliam a tuar tiah khuami sinin theih a si.A nunnak a liam mi nu hi kum 27 mi, Ih Thwe Moe hi thla 5 mi nau a pawi lio mi a si i, a va pa hi U Dei@Min Nay Lwin (kum 29) a si i, a mit le a ke ah hliam a tuar i, Pawng sii inn chiah a si.\nHi nuva hna hi an meh kawlnak in September 1 zaan suimilam 10 hrawngah an rak tlung i an inn pawng an phak ah ralhrangbu hna cu datmei in an ceuh sual hna ruangah an kah mi hna a si tiah khuami pakhat nih a chim.Hi kong he pehtlaihin khuami pakhat nih; Kataik khuakonh chungah ralhrangbu nih zaan petroling an vah lio ah an kah mi a si. Meithal zun 10 hrawng in an kah hnuah an kaltak ko. Zeihmanh ah an rel lo. Fanu kum 4 pakhat an ngei tiah a chim. TCP\nThawngpang dang:UK nih SAC Misa Myanmar Mirum U Tay Zar Dantatnak a Pek. Myanmar ramchung mirum bik pakhat a simi Htoo Group of Companies ngeitu U Tay Zar cu SAC ralhrang he pehtlaihnak ruang ah UK nih nihin ah dantatnak a pek.2017 ah a cangmi Rohingya pawl thahnawnnak ah U Tay Zar hi ralkap fund a petu a si pin ah atulio SAC nih nuhrin covo buarnak an tuah cuahmahmi rian zong ah bawmhnak a petu a si.


Khrihfa Hlabu Piano/Solfa App ( Android / iOS ) – Vaurawng\nJanuary 22, 2021 vaurawng.com Mobile App 0\nMobile Phone ah hman khawh a si mi Khrihfa Hlabu App khumh na duh ah cun a tanglei ah nangmah na Phone he a khat mi te Download tuah piak law Free Tein Download tuah khawh a si .\nKhrihfa Hlabu App ah – Solfa le Piano zong a tel chih .\nSofta le Piano hman na duh tik ah Voikhatnak bik ah Internet Line in na On hmasa lai , Internet line hmang in na on cia mi Solfa le Piano cu A hnu na on than tik ah Internet Line a um lo zong ah hman khawh a si cang lai.\nFree Tein Download Tuah Law Na Phone ah Rak Khumh .\nPlay Store Link : https://play.google.com/store/apps/details?id=com.chinhymn.solfa\nApp Store Link : https://apps.apple.com/us/app/chin-hymn/id1530586854\nLaimi tampi nih kan Phone ah hman kan duh cio mi Khrihfa Hlabu App cu tling deuh tein ka van tuah than cang , a tu Khrihfa Hlabu ah Piano le Solfa telh chih a si cang . kan hawi le zong nih an hman khawh cio nak lai share in ka bawm ve uh tiah kan sawm hna.\nInstall Tuah Ning !\nLai Khrihfa Hlabu\nChin To English – English To Chin Dictionary App


Khah Hodah Chuak Ngam Lai? Rung Lian Ceu Nih Ready Ka Si Cang, A Ngamhmi Nih Ka Singkhaw U Ti Cang Ko Hih. Video – Chin World News Evening\nOctober 19, 2019 Salai Van Sport\nKhah hodah chuak lai? Kan lai patthawng Rung Lian Ceu nih Ka ready. A duh mi poh nih singkhaw ka ngah cang tiah’ fiang ko in a chim ko cang hih. Kan lai patthawng dang pawl chungin a chuah hnawhngam tu an um te hnga maw cu? Aa paih lai zoh ngaih um ko cang. A tangbik ah video um lai.\nRelchih. Esther Dawt Chin Sung an ti ning cu a fak ko. Tutan Myanmar Idol tia zai thiam thlanna an buatsaih Golden Week Theater Round hnihna chu nizan khan a fel ta. Tukum Myanmar Idol ah Chinmi chungin minung pathum “Esther Dawt Chin Sung, Benjamin Sum le Yaw Kee” cu an i tel i, atu tiangah an pathum in teinak an hmu dih hna.\nNizan an i zuamnak hi Group in i zuam a si. Esther Dawt Chin Sung te group hi MENT tiin an auh i, minung 4 an si. Cun, Benjamin Sum umnak group hi Four In One ti a si i, pa pahnih le nu pahnih an si ve. Yaw Kee umnak hi Insider ti a si i, an pali ning in pa lawngte an si.\nAn mah le group zuamnak cio ahhin Benlamin Sum te group ah tla an um lo i, Yaw Kee te Group zong a tlami an um ve lo. Esther Dawt Chin Sung te group tu ahhin Esther cu a dang tein an umter ruangah tla ding phun ah ruah cio a si. Asinain Jugde pawl nih thanhnak an van tuah tikah Esther Dawt Chin Sung tu a kai i, a hawi le minung pathum an tla dih. Cu tikah Esther Dawt Chin Sung cu a mitthli he level dangah a kai tthan. A ttahnak kong he pehtlaiin amah uartu lila hmanh nih an van soisel cio cang. Tutan ah Esther Dawt Chin Sung an tining cu a tanglei ah rel khawh a si.\nEsther Dawt Chin Sung cu, a ṭah lengmang ruangah a mah a ṭanh tawntu pawl zong nih a ṭahbek tuk tiin an soisel thluahmah cang. An soisel ning cu hi ti hin a si. a thiam tuk ko nain a ṭahbek tuk, i zuamnak ah cun Loser and Winner um a hau cu ta. Judge pawl nih Comment hmanh an Comment hlan in a ṭap cia cang an ti i, Myanmar Idol website ah Comments kha zoh seh, a ṭahbek tuk ruangah a mah a uartu pawl le a ṭanh tawntu pawl nih tha kan pe ti lai lo an ti. Poi ngai ko.\nKa ready. A duh mi poh nih singkhaw ka ngah 💪\nPosted by Rung Lian Ceu on Friday, 18 October 2019


icbcindy – INDIANA CHIN BAPTIST CHURCH\nMarch 19, 2020 by icbcindy\nKan Lai Baibal Thiang hi kum 1978 ah a chuak i, tukum in cun kum 36 zumtu hna nih kan hman cang. Nam lengmang a si i atu ahcun uk 60,000 leeng zumtu kut chungah a phan cang. Kum hizat chungah hin a soitu le a relchiattu an um pah lengmang. An soi lawng si … [Read more…]\nLai Baibal Thiang Hi Rinhchan-awk A Tlak Ngai Ngai maw?\nNovember 26, 2019 by icbcindy\nRev. Dr. Stephen Hre Kio Kan Lai Baibal Thiang hi kum 1978 ah a chuak i, tukum in cun kum 36 zumtu hna nih kan hman cang. Nam lengmang a si i atu ahcun uk 60,000 leeng zumtu kut chungah a phan cang. Kum hizat chungah hin a soitu le a relchiattu an um pah … [Read more…]\n“Nunphung le Lai Mino” by Rev. Lal Cung Awi\nAugust 3, 2018 by icbcindy\nNUNPHUNG LE LAI MINO (Genesis 2:4-15) Biahmaiṭhi (Nunphung biafang): Vawleicung miphun kip nih midang he i lo lo in nunphung kan ngei cio. Cu kan nunphung nihcun aho kan si a langhter. Cuti a si ah, Nunphung cu zeidah a si? Nunphung kong thiam sang a simi Ann Zimmermannnihcun, “Nunphung (Culture) timi biafang hi … [Read more…]\n“The Beauty of the Johnsons” by Rev. Stephen Hre Kio, Ph.D.\nDecember 7, 2017 by icbcindy\nMrs. Elizabeth Johnson’s Funeral Service Sermon by Rev. Stephen Hre Kio (December 2, 2017, Emmerson Memorial Chapel Redlands, California, USA) The Beauty of the Johnsons The day Mrs. Elizabeth Johnson passed away on Wednesday, November 15, 2017, marks the end of the physical presence of American Baptist missionaries among the Chin Christians of Myanmar, … [Read more…]\nPosted in: Article, Sermon\nKhrihfa Fimcawnnak le Bank Phaisa Rawn Phun Fimcawnnak\nJanuary 22, 2017 by icbcindy\nKhrihfa Fimcawnnak le Bank Phaisa Rawn Phun Fimcawnnak (Christian Education vs Banking Model of Education) Lal Cung Awi Zei thil poh a sullam (meaning) kan i fianning le a man (value) kan ngeihter ning nih kan tonghthamning le zohkhenhning zong lai a rel tawn. Cubantuk in, “Khrihfa Fimcawnnak (Christian Education) i a sullam kan i fianning … [Read more…]\nVarang (A White Heron) by Saya Bawi Kian\nAugust 30, 2016 by icbcindy\nMaine, New England, 1886: Zanlei nitlak lai a si. New England ram Maine tupi vialte cu a king riangmang ko cang. Thahring nih an awn i vanva hna nih an riahruun cio an hlam cuahmah hna. Culio ah ramlak tupi chung ah, minute pakhat cu cawpi a kan cuahmah. Thingkung karlak i a rak itenh … [Read more…]\nChild Psychology and Teaching Methods\nBy- Khin May San 1. Lunglomhnak: Damnak le cantha a kan petu kan Pathian ka thangthat. Tlingtlak lo ka si bu in nan ka sawmnak cung ah kaa lawm. Nazi cheu (30 minutes) chungah subject pahnih chimh ding a si tik ah tling te in ka chim kho lai lo ti nan ka hngalh cia … [Read more…]\nLUNGTHLENNAK (Ezekiel 36 :26; Lam. 9 :1ff; IKor. 15 :2) Kan tlangtaar Lungthlennak kong i kan kal hlanah “Laiphung in Pathian phung” i kan i thlennak kong tawite in chim hmasa ka duh. Thawngthabia chim timi hi Phungchim ti a rak si hmasa. Phungchim ti hmanh ah cun “Pathian Phung” ti deuh khi a … [Read more…]\nMupi Bang In\n“Mupi Bang In” Baibal caang thim: “Sihmanhsehlaw Bawipa aa bochanmi cu thazang thar an la. Mupi bang in an zuang lai; an tlik tikah an baa lai lo, an kal tik zongah an tha a di lai lo” (Isa. 40:31). Biahmaithi: Laimi sinah Khrih thawngtha a phanhnak kum 100 a tling. Lairam cu Khrihfa ram … [Read more…]\nMiphun Thluachuahnak Hrampi\nSALM 133 (Miphun Thluachuahnak Hrampi) By Lal Cung Awi “Unau rual i rem tein khuasa ṭi hi zeitluk in dah a ṭhat i a nuamh! Aaron luthlung in a khabe ah, a khabe in a angki hngawng ah, A vung luangmi Oliv chiti bantuk a si. Hermon Tlang dap, Zion tlang cung i a tlami … [Read more…]


Trump “US himnak/khamhnak caah Pathian a zum mi kan si” A bia chim mi cu Democrat pawl caah ningzah tak tak a si cang\nTrump bia chim mi cu zumtu caah cun a sunglawi tak tak. Mah bantuk in a rian ttuan mi le a thil tuah mi kip ah Pathian a zum caah, media le left pawl nih ceilak in an soisel le phomh zong ah tu tiang an tei khawhlonak cu si lai tiah mi tampi nih an ti cang\nMah Chinpage ah hin nifatin US thawngpang 4/5 ka ttial peng caah, US thawngpang rel na duh ah cun mah Chinpage hi like/follow vun tuah law, ni fatin US thawngpang 4/5 na rel khawh peng lai tinak a si\nPresident thimna cu a linsa ngai cang. Fakpi in a nih phomh thluamah cang. Debate caan le ni an suai cia mi zong Democrat lei nih cun cancelled dih an cuh cang. Bia le hla a tam ngai. Natein debate ni le caan an suai ciami an cancelled ah cun Democrat pawl an mualpho lai caah an ngam tak tak lai maw ti cu tu tiang a fiang rih lo\nTrump nih a chim mi cu, Democrat pawl nih election ah teinak an hmuh khawhnak ding caah fakpi in an nih zuam lio a si. Democrat pawl an duh bik mi cu President an si ah cun zahpi duhnak kha pumpak duhnak nakin a biapi deuh caah America ram hi Socialist in kan ser lai an ti.\nAmerica ram chungah mipi an zalawng ning hi an hmuh thiam lo. America muinak lawngte an hmuh tiah Trump nih a soisel hna. An chim ning ah cun nawlngeinak cu an mah pawl kutah nan pek hnuah zalawngtein nan um lai ti bantuk in bia an chim.\nMah bantuk pawl hna hi ka huat tak tak mi a si. Natein US ah hin Politician pawl thawnging khamhnak/luatnak hi kan hmuh lo, US ram serthan ding in Cozah ah a si lo, kan mah cu Pathian a bohchan mi le Pathian a zum mi, Pathian lawng nih US hi a khamh (luatnak a pek) khawh tiah a zum mi kan ti tiin a chim\nJoe Biden nih hma banh khawh a simi (vulnerable) mi cu ka zaangfah hna tiah a chim, natein hngakchia nu pum chungah a um mi hna cu a zaanfah nak a ngei tthan lo, nauhrawh a duh tthan hoi. Democrat pawl nih ziazatha (moral) kan duh tiin fakpi in an chim, natein nu chungah um mi hngakchia hna cu tha an duh tthan hoi.\nDemocrat pawl nih nu pumchungah hngakchia sualnak a ngei lo mi hna cu tha an duh lio ah, ziazatha le America damnak caah tiah fakpi in an uapi tthan hoi. Nan sin ah ka chim duh mi cu, a chuak ri lo mi le a chuak cang mi hngakchia zong hi Pathian nih “right to life” nun ve ding in a siang mi minung a si, tiin Democrat pawl hna cu ceilak in a phomh hna. Credit- Christianheadline\nBe the first to comment on "Trump “US himnak/khamhnak caah Pathian a zum mi kan si” A bia chim mi cu Democrat pawl caah ningzah tak tak a si cang"


Nungak Pawl Nih Theih Ding – Zeitin Dah Hi Pa Nih Hin A Ka Duh/ Uar Bak Ko Ti Nai Theih Khawh Lai – Chin World News\nNungak Pawl Nih Theih Ding – Zeitin Dah Hi Pa Nih Hin A Ka Duh/ Uar Bak Ko Ti Nai Theih Khawh Lai\nTheihtlei. Vawlei cungah hin Nungak Mui dawh tampi an um ko nain Pa lungthin a laa kho bak lomi Nungak an um ve, Cu lawng siloin Ai dawh tuk lem lo zongah Pa lungthin a laa khomi le Mit a hlaang khomi Nungak an um ve. Zeibantuk Nungak khi dah Pa pawl lungthin a laa khomi an si le silo theihnak cun Zeibantuk Nungak khi Dah Pa mit an hlaang cem timi phun 6 kan van langhter lai, Pa Pawl a dik nan ti ve maw?\nPakhatnak. Pa pawl lungthin a laa khomi le Mit Hlang Khomi Nungak pawl hna cu: Letecelh a zuammi, Mah Nu pawl cu an Pumrua ai dawh, an thil hruk eih a hot, Sexy- style Mi khi Pa pawl nih an mui ai dawh pah lebang cun a celh an celh hna lo. Mui Dawh ko zongah Pumrua-Body ai dawh lomi cu Pa mit an hlaang kho lo.\nPahnihnak. Theih Thiamnak a ngei Khomi Nungak Khi Pa pawl nih an Uar duh khun hna i Pa pawl lungthin an Laa kho tiah an ti.Pathumnak. Dai nawn tein Biachim Holh Rel a thiammi Nungak pawl khi pa, Tlangval nih an uar khun hna, an biachim an holh rel ah Ai ralringmi cu Pa Pawl lungthin a hlaauter khawh i Pa nih an uar, Duh khun hna.\nPalinak. Thianh Hlimh a duhmi nungak kho Pa Pawl nih an duh, Uar khun hna, A Ruang cu an tak a thianghlim i an Mui a thiang hlim i Pa pawl caah Zoh an co pin ah Duh an nung khun cu caah Pa pawl nih Nungak a thianghlimmi cu an mui ai dawh tuk lo zongah an uarnak hna a si.\nPanganak. Midang Lunthin theihthiam ai zuammi OR Midang cungah zawn ruahnak a ngei khomi Nungak, Nu pawl khi Pa nih an Uar, Duh Khun Hna. A Ruang cu Midang Sining kha an theihthiam, Tahchunhnak ah Tlangval an ngei i an tlangval pawl kha tha tein zohkhenh an thiam, an lungthin nuamhter peng khawh an i zuam, mah pawl nu cu an Dl le nih an philh kho hna lo. An Tlangval le an thazaang der caan, siloah lungthin nuamh lo caan ah Thazaang pek thiammi Nu.\nParuknak. A Fimi Nungak: A Fimmi Nungak pawk khi Pa pawl nih an uar hna, Mah Nungak pawl Uar an umnak a ruang cu, Lungchungah chiahmi, khonmi an ngei. Pa pawl nih an lungthin an thei kho hna lo, mah kan ti tikah An zertinak silo, an fim caah Pa pawl nih an tleidang thiam hna lo cu tikah Pa nih an uar khun hna.\nMi an chawnh biakah ai khat dihmi an lo, a ho hlei khi an lungthin an pek hna ti awk an thei kho hna lo, Tluk ruang tein mi chawnh biak an thiam tikah Pa pawl nih an celh khun hna lo. Mi hrutdeuh nih cun aa kan duh,uar rua tiah i ruah an fawi te mah Nungak, Nu pawl cu Pa nih an Uar khun hna.


Dr. Aung Myint Thang Nih Jacob R. Thang Hi Mi Zeidah Asi Hnga?Ti Mi A Level Phun 5 In A Lanhter – Chuncha News\nDr. Aung Myint Thang Nih Jacob R. Thang Hi Mi Zeidah Asi Hnga?Ti Mi A Level Phun 5 In A Lanhter\nJACOB R. THANG HI MI ZEIDAH ASI HNGA? Jacob R. Thang timi hi ca a kan ttial piak ngaingaimi asi. A cattialmi zong an ttha, mi ruahnak kau zong asi. Asinain mi zei asi hi kan thei ngaingai lo. Mi ttha zong asi pah lai. Zeicatiah a thin a hung bal lo. Keimah nih ka ruah ning ahcun:\nBIBLE SIANGIN A KAIMI ASI LAI; A identity kan theih lo nain biaruahnak ah ai tel peng ve mi Pu Jacob R. Thang hi a cattialmi tete ka zoh tikah Bible siangin a kai balmi cu asi hrimhrim. Cun BTh lawng a dihmi zong asi lai lo. Ram dang siangin ttha deuh i a kai balmi asi lai. Asinain MTh tiang a kai mi cu a si lem lai lo. MDiv. hrawng asi ttheu lai. Zeicatiah a cattialmi zoh ahhin MDiv. level asi.\nINDONESIA A PHAN BALMI ASI LAI; A profile kan zoh tikah a umnak ram hi Indonesia ai ti i Indonesia hicu Laimi an um duhnakl ram asi tuk lo. Laimi Indonesia i um cu kharuahhar ngai asi. Asinain Indonesia ai timi nihhin Indonesia a tlawng bal i asi lai ti ka zumh.\nCHURCH MEMBER A NGEIMI ASI KHO; Facebook i ca tampi ttial ding ahcun mi nih comment ttha lo in an kan lehmi in khawh a herh. Pu Jacob R. Thang, hi tluk i ca ttial thiammi nih a sining fiang i a kan chimh duh lo nak hi church member hna nih comment ttha lo in an ka elmi kha ka member nih an theih sual lai ti a phan caah a min a langh ter lonak aruang asi kho bik tiah ka ruah. Cucaah Pathian rian a ttuanmi asi ttheu lai.\nKHUA A SA KHO VEMI ASI LAI; Mi lianngan ah kan chiahmi hna zong ral ttha in ca a leh hna caah chaw le va le inn le lo zong ah a zatawk a ngeimi si dawh asi. 5. CU HLAN AH CNLD HRIHRAM HE PEHTLAIHNAK A NGEI PAH KHO. Catialtu: Aung Myint Thang


Saw Peng Letmon Khua Lei In A Rak Kai Mi Ralhrangbu 150 Hrong Cu CDF Kanpalet Nih An Rak Ambush Hna – Buanchukcho\nSaw Peng Letmon Khua Lei In A Rak Kai Mi Ralhrangbu 150 Hrong Cu CDF Kanpalet Nih An Rak Ambush Hna\nCDF-Kanpalet le Ralhrangbu an in Kap, Ralhrang 6 an Thi.Nizan May 29 ni ah Saw peng Letmon khua leiin a rak kai mi ralhrangbu 150 hrong le Kanpalet-CDF he Khwelungta le Makya, Hleksung khua ah an in kap. Ralhrangbu 6 an thi tam ngai hma an pu, CDF 10 hma an pu, pa 3 cu an hma a fak tiah theih a si.\nMah kong he pehtlaihin khuami pakhat nih Nizan zanin ralhrangbu lei nih an va nam caah Hlesung khua ah Kanpalet-CDF pawl he an in kap. Nizan in a tutiang an in kap cuahmah rih ko. I kahnak a fak ngai.\nRalhrangbu nih meithal ngan he a peh in an kah caah ralzaam pawl um nak an ngei ti lo tluk a si cang tiah Khit Thit Media sinah a chimh. Tuchun zong Kanpalet Lauknu lei zong i kahnaka um than. Ralhrangbu nih meithal ngan an kah caah Mipi hma a pu mi 4 an um, Magwe ramri Yeshin, Kyauktong, Letmon lei ralhrangbu pawl tampi umhmun an khuar tiah theih a si. Source; မင်းတပ်မြို့ပြည်သူအုပ်ချုပ်ရေးသတင်းအဖွဲ့\nthawngpang dang : Chin State Kan Miphun Aiawh Kan Mp Hna le Miphundang MP Pawl Cuanhnak : A Tha Taktak\nGood News : Kutkai Peng Namphatkar SAC ralkap sakhaan AA, TNLA le MNDAA phu nih an kah, 11 an thi


Gaza Ah Duhnak A Langhtermi Palestine 60 Leng Israel Ralkap Nih An Thah Hna Caah Israel Palai An Thawl – THE CHINLAND POST\nGaza Ah Duhnak A Langhtermi Palestine 60 Leng Israel Ralkap Nih An Thah Hna Caah Israel Palai An Thawl\nSalai Aung Aung| 2018 May 16| Israel ram Gaza ah May 14 ah duhnak a langhter mi chung in Israel ralkap nih hriamnam hmang in minung 60 nak tlawm lo an thah hna caah Turkey nih an ram i Israel palai cu chikkhat an thawl chung tiah theih a si.\nIsrael palai pa cu Turkey ramdang pehtlaihnak zungpi nih an auh i thil sining a linhsat deuh caah an ram ah chikkhat an kirter chung tiah Turkey ramdang pehtlaihnak zung lutlai pakhat nih a chim.\nCu bantuk in Israel ram Tel Aviv i a ummi Turkey palai pa zong thil sining ceihruah dingah Turkey cozah nih an ram ah an auh ve ti a si.\nGaza hi Israel le Palestine nih an rak i cuh zungzal mi hmun a si i Israel kut ah a um. Cu hmun cu Israel ralkap zong nih an congh i Palestine hriamtlai phu pakhat asimi Hamas ralkap pawl zong nih an congh ve.\nTu bantuk in duhnak a langhtermi mizapi cungah hriamnam hmang in thisen tiang a luanter tu Israel ralkap pawl thil tuah ning hi UN Humhimnak Council nih cun sual a phawt hna i hlathlainak zong kan tuah lai tiah a chim.\nPalestine nih cun hi hi a phu phu in thahnawn nak tiah an ti i hi tan ah a thimi pawl caah ngaihchiatnak ni tiin nithum chung an thantar kha a tantim lawng thlai in ngaihchiat langhter nak an tuah.\nIsrael nih cun, a thimi hi Hamas minung deuh an si. Cun Hamas hriamtlai phu nih duhnak a langhter mi mizapi kha khamnak caah i hman in kan ramri tuk an timh caah kan ramri kan runvennak a si tiah an ti ve.\nHi bantuk in duhlonak an tuah nak an i thah hi Israel Independence Day, May 14 ah US nih an palai zung pi cu Tel Aviv khuapi in Jerusalem ah an thial ni ah a cang mi a si.\nPrevious North Korea Nih A Nuclear A Hrawh Ahcun Humhimnak Caah Bia Ka Kamh Lai; USA\nNext South Korea He Ton Ding North Korea Nih A Thulh I Trump He Ton Ding Zong Thulh Dingin A Tlerhkhonh


Trump kong ttial ti hlah nan kan ti len. Aho nih dah kan cungah nawlneihnak an in pek hna? Nanmah nih mi cungah nawl neihnak pakhat hmanh nan nei lo – The Cherry Par\nTrump kong ttial ti hlah nan kan ti len. Aho nih dah kan cungah nawlneihnak an in pek hna? Nanmah nih mi cungah nawl neihnak pakhat hmanh nan nei lo\n← Rev. Abraham Sang Nawl: Kum Thar In Nunning Thar Ah I Thawk Usih\nTed Cruz le a dang senators 11 nih January 6 ah electoral college results, certification tuahnak doh in vote thlak an itimhmi →


President Donald Trump cu a dirkamhtu hna nih Capitol Hill an luh hnawh ruangah sual an phawt i – Onlinenungak\nPresident Donald Trump cu a dirkamhtu hna nih Capitol Hill an luh hnawh ruangah sual an phawt i\nSenate ah Democrat le Republican cu vote 50 veve lawng an ngei. Senate i cheu thum cheu hnih vote lawng in Trump cu sual dantatnak pek khawh a si. Mah an tuah khawh lawngah Donald Trump cu President thimnak ah i cuh kho ti lo ding in an kham khawh lai. Republican nih cun Democrats pawl thil tuahmi cu sullam a ngei lomi a si, US caah thatnak nak in chiatnak a chuahpi la. Salai Lairamthang


Daw Aung San Suu Kyi Le Ramkhel Ruangah Thongtlatu Vialte Cu Thlah Dingin American President Le Singapore Prime Minister Nih Forh! – Hakha Cherry\nDaw Aung San Suu Kyi Le Ramkhel Ruangah Thongtlatu Vialte Cu Thlah Dingin American President Le Singapore Prime Minister Nih Forh!\nKawlram chungah a chuakmi buainak kong he pehtlaiin thinphan awk taktak a si i, hi buainak ruangah ramchung remdaihnak a hnursuan ngaingai tiah American le Singapore nih i fonhin cathanh an chuah.\nAmerican President le Singapore Prime Minister hna cu March 29 ah khan Washington ah tonbiaruahnak an ngeih hnuin Kawlram kongah a cunglei bantukin cathanh an chuah hi a si.\nKawlram chungah mipi sawhsawh cungah hremnak le thahnawnnak a umti nakhnga lo siseh, U Win Myint le Daw Aung San Suu Kyi telh in ramkhel ruangah thongtlami vialte cu thlah dingin siseh minung le minung i zawnruahnak in bawmhchannak pek khawhnak nawl sian/pe dingin siseh democracy lampi zul than dingin an forh tiah theih a si.\nKawlram mipi caah daiziar tein tawlrel dingin Sngapore le Asia ramchung hna i cawlcanghnak le zuamnak cu cohlan in kan lawmhpi tuk i, Kawlram nawlngeihnak latu hna nih Asia ramchung i ngeihmi zulhphung (5) hna cu cohlan in zul dingin cathanh an chuahmi ahcun an langhter.\nCupinah Kawlram chungah ramkhel boruak aa hel/thlenh hnuin sipuazi a tum chuk ning le harsatnak an tonmi kongah thinphan taktak a si tiah cathanh an chuah hi a si. Crd: Voice of Myanmar The Federal Times\nTamu-Khampat Kalnak Motor Lampi In A Kalmi Thilphor Motor Hna Nih Zulh Dingmi!\nRalhrang ruangah Tinam khua le a pawngkam khua pawl caah a har ko. Anmah khuami hmurka.


US Mipi Nih Ni 100 Chung President Biden Riantuannak An Hmuhning – Lai Lungrawn Post\nUS Mipi Nih Ni 100 Chung President Biden Riantuannak An Hmuhning\nApril 27, 2021 April 27, 2021 admin Theihtlei\nA rauh hlanah President Joe Biden cu President a tuannak ni 100 a tling cang lai. Jan 20 ah President sinak biakam a tuah i April 30 ah ni 100 a tling lai.\nHenry Van Thio Le:Aung San Suu KYi zawtnak ruang ah’Harnak a ton ah cun ralkap pawl lu ka tar lai.


R.I.P : Apoi Tuk Hringhran E Sayachi Thang Nuam Nih A Kan Liam Tak Than E – Buanchukcho\nR.I.P : Apoi Tuk Hringhran E Sayachi Thang Nuam Nih A Kan Liam Tak Than E\nApoi le a poi hringhran ko mu, nai hrawng cu thihnak thawng lawng te kan van theih ko. Tuzing ah Kalaymyo Tahan ah khua a sa mi Ca chimtu Vice Principal sau ngai te a rak ttuan mi Sayachi Thang Nuam nih mual a kan liam tak tiah thawng kan theih. A umnak hi Taungpila khan a si, a tan tak mi a chungkhar le Bawipa tu nih hnem hram ko hna seh.\nthawngpang dang relchap : June 18: Hakha Thawngpang\nnizaan Hakha lamruk tonnak ah kum 13 hrawng mi hngakchia le a upa rallokap nih an tlaih hna. Hi an tlaihmi pa hi a phone hmanthlak ruangah asi, a phone chungah an uico pawngah meithal chia in hman a thlak mi kha rallokap pawl nih an hmuh tikah an tlai i an inn ah an kalpi. Innchung an thlok, an kawlhawl i zei hmanh an hmuh lo caah an i kalpi than.\nMisual Ralhrang Hna Kut In Teinak Lam Leiah A Kan Kal Pi Cuahmah Tu Kan Chin Ralkap Hi Uar An Um Tuk E\nR.I.P : Kan Laipa Nih Tuzingah Hi Vawlei Cung A Nunnak In A Kan Liam Tak Ruangmang E


Tachileik Khua i Zanriah Ei lio Ah ,Thinzar Wint kyaw Umtu Nining Bak Cu – FIAKFAIROCK\nTachileik Khua i Zanriah Ei lio Ah ,Thinzar Wint kyaw Umtu Nining Bak Cu\nKawl ram Model le Actress lartuk mi Thinzar Wint Kyaw cu ,a tu lio hrawng hi khual tlawn in a vakvai i, caan a hman lio a si tiah theih a si. A tu lio takah hin, Shan ram lei ah a tlawng i, Tachileik khua i zan riah an ei lio hmanthlak hna zong a pho lang dih tiah an chim.\nThinzar Wint Kyaw hi kawl ram mi lar hna lakah cun amah tluk in ngaihsan a um mi hi an um lo i , mipi hna zawng nih amah ngai santu hi an tam ngaingai ve tiah theih a si. Hi ruangah hin mipi sawiseltu le sawi sepsep hna a tam ngaingai tiah an chim len.\nSihmanhsehlaw,hi tlukin an sawisel ko zongah hin a zam duh lo i, hmailei panh in,huaisen takin, a kal i, a huaisennak le a hmei tthatnak ruangah hin, a hlawh tling ngaingai . A tum ruhnak le a thil tinak ruangah hin, a lartuk ko i, mipa hna nih cun, a cuh in ani cuh ko ti si.\nZanriah ei lio i a hmanthlak hna zong hi Sexy Queen an tibantukin, a mak tuk ko ti si. maktukin, hi nu ngak muidawh nu nih hin, a umtu ning thlak hi a hartuk a ti i, a ttha mi le a hman mi thil hna cu, huaisentuk in a kalpi lengmang ko rih tiah an chim mi cu a si.\nA tu lio ah hin, Director ,Ngeo Min Lwin hruainakin , “May May” Film ah video shoot a ngeih lio a si tiin an chim mi cu a si. Hi bantukin May May film a cang tiah an vun theih tikah cun ,May May a tlaihhrem tupa lemah can an duh dih tiah an chim mi cu a si ve. Source : The Irrawaddy news\nAn Innpa Hna An Fanu Kum 4 Te Lawng A Simi Hnakchia Nute Cu A Tleihhrem\nMya Mya Zuksin Zatka Ah Thinzar Wint Kyaw He I Kuhreh A Herh Ah Cun Ka Kuprek Ngam Lai Lo (Phyo Myat Aung)\nVeVe Ah Mit Kut Sii An Peih Piak I A Sui Tthi Le A Zungpunh An Fir Piak A Tu Tiang A Lung Fim Loh\nA Mah Tein A Um Komi Vokpi Bak Ai Pel Ai Pel I A Tleihhrem Ko A Cu Fa Cu Ngai Cu!


Ralhrang He Chawngbiaknak Hi I Ruahchan Ding A Si Lo Tiah KNU Chairman Nih A Chim - Chin Eleven News\nRalhrang He Chawngbiaknak Hi I Ruahchan Ding A Si Lo Tiah KNU Chairman Nih A Chim\nKNU Chairman Ralhrangbu nih uknak a lak hnuah cozah le tlangcung hriamtlaibu kar ramkhel kong ceihnak le remhdaihnak lam zong hnulei a merh din caah ramkhel kong ceihnak lam cu bochan awk tlak a si ti lo tiah KNU chairman Gen. Saw Mutu Say Poe nih August ni 12 ah tuah ding mi Martar ni cakuat ah a chim.\nRamkhel buainak kong cu chawnhbiaknak he silhnalh duhnak lungput (Political Will) a um lo ahcun ceihmainak le chawnhbiaknak lam cu bochan le rinh awktlak a si ti lo.\nRalhrangbu nih uknak a lak hnuah ralhrang cawlcanghnak, tlaihkhih le sualnak a ngei lo mi hna lainawnnak zong khuate in khuapi tiang an tuah. KNU nih ramkhel kong cu tonbiaruah le cabuai cungah ceih dingah lam kan on bantukin khattalei ah kan mipi, kan miphun nih ngeih mi le kan ram kan kilven ding a si tiah a ti.\nKaren hriamtlaibu dohthlennak lamthluan KNU hruaitu hna kar ah harsatnak, tlamtlinlonak, bu rawh dingin forhnak zong tampi kan ton hlei ah Bu chungah lungrual lo nak le kan thazaang a thawnlo nak dingin timhtuahnak zong a phunphun in kan ton cang.\nHarsatnak tampi kar ah Karen mipi, Karen ram dawtu ralkap, hruaitu tampi miphun dohthlennak ah martar in nunnak an pek cang.Zumhnak he nunnak a pe cang mi hna saduhthah a tlin khawhnak dingah ralkap, hruaitu le Karen mipi vialte nih tuanvo kan ngei.\nKan tuanbia, kan phunglam, kan holh le ca a rawk/ a tlau lo nak dingah kilven dingin Karen miphun pakhat cio nih tuanvo kan ngei tiah Gen. Mutu nih kum 71 tlinnak martar ni cakuat ah a chim. Karen martar ni hi 1950 August 12 ah KNU hruaitu Saw Ba Oo Kyi le hruaitu cheukhat an thih hnuah August 12 cu Karen Martar ni tiin kum fatin hman a si.TCP\nA Hlan Kan Chinram Kan Lak Dih Lai, Kalay Kabaw Tiangin Ral Kan Tu Lai\nMin Aung Hlaing Nih Hin Suu Kyi Hi Thonginn In Chuah Hrim A Rak Tim Lo


Tlaih Tongmi Minung Pali Kan Dirpi Hna – Hakha Cherry\n2021 March 1 ah Hakha ah palik/ralkap nih minung 23 an tlaih hna. Cu lakah 19 cu Marh 2, 2021 zaanlei suimilaam 3:15 ah an thlah ṭhan hna nain minung 4 cu an hren rih hna. Hi kong he pehtlaih in CDM Supporting Team for Hakha nih palik/ralkap tuahsernak cu kan mawhchiat. Cohlan awk a tlak lomi tuahsernak, ralhrang tuah sernak a si. Hi kong ah kan si khawh tawk in kan i zuam lai.\nTlaih atongmi Mai Tial Tin Par (kum 25), Mai Van Ni Sui (kum 22), Pu Bawi Cung (kum 43) le Pu Sai Thawn @ Shing Tun (kum 53) cu Hakha mipi nih kan in zohthla hna. Ram le miphun ca ah tlaih nan ton a si. Kan ca ah hero; tlangcung chokhlei parṭha nan si. Nan rim ahmui i, nan i dawhnak nih Hakha a zelh. Nan min cu kan thlik in kan lungki tiang aa tap. Nan ca ah thla kan cam. Nan ca ah kan in zuam. Kan in dirpi hna. Zaan muihnak a dih in zing ni ceu dawh te a hung chuah ṭhan bang nan rung chuak ṭhan colh lai.\nHakha Mipi hna, Laimi nih zei ruang ah Vakok kan i chuan? Vakok cu dawtnak, zawnruahnak, tatsar ngei a si. Hihi kan miphun i kan thi a si. Philh hna hlah usih! Vakok cu a hawi harnak a ton tik ah khamh le domh aa zuam. Cu bantuk in kannih zong nih kan hawile ca ah thlacamnak, tuahsernak le kan thiamnak chuak in ṭangpi cio hna usih. Kan lungrualnak, kan i dawtnak, kan i kil kamhnak, Vakok lungthin ngei kan sinak nih palik/ralkap tuahsernak cohlang awk a tlak lomi cu a lu in a kedil tiang cheu dih seh! Parh dih seh!\nPolice pawl i ralring cikcek umu.


LUNGTHLEN IN KHUAL TLAWNG USIH | Radio Veritas Asia\nLUNGTHLEN IN KHUAL TLAWNG USIH\nKhuacaan nih a sining in aa thlen lio ah, kum zong nih a hlun thliahmah.. Pangpar hna zong pakhat a ttil hnah thar pawl an cawrh. Sining le thlen ning an langhter cio. Athar, a thar leiah kaar an hlaang cio. Hi hna hi leicung thil sining a hlunhnak le a tharnak sining lawngte an si.\nAsi ahcun, kannih vialte zonghi mah i thlennak lam cung ah aa chokmi lawngte kan va si i zei bantuk thlennak dah kan lonh cang. Minung tiah vawlei cung kan rak luh ka in, hngalh thiamnak kan rak ngeih ka in, ngakchia, mino in upa ti in i thlennak kan tong cio ko lo maw? Hi bantuk thlennak hi cu pumsa thlennak kan ti khawh ko. Hi bantuk pumsa thlennak a lonh thluahmah mi kan nih hna hi lungthin lei thlennak ah kan cu zaa kan fek kho cang maw? Nikhat hnu nikhat kan kum lawng a tthang i lungthin lei ah kan ngakchia tuk rih da ra. Ngakchia bantuk in "Si duhnak" lawng kha papek in si a herhmi siding papek kan philh sual tawn maw? Asiloah hramhram in i chit in kan duhnak lawng hi a dik a hman mi thlennak lei a hoih maw ti hi mah le mah i chek hlat a hau cang.\nKan hmet lio nak in midang cungah theihthiamnak kan ngei deuh cang maw, bawmhnak, zangfahnak te hna kan ngei deuh maw, hawi dang caah tiin `hatnak kan tuah khawh pah cang maw? Siannak lungthin te hna kan ngei pah cang maw. Hi vialte "maw" hi kan tlinh le tlinh lo mah le mah i chek kan hau cang.\nPathian fa kan si bantuk in Khrih lungput ngeih ding ah kan cinh, kan zulh khawh lawngah Pathian fa taktak a dik a hmaanmi kan si lai. Nikhat a liam fate kaar kan hlaan mi cu pumsa a dih donghnak lei thlaan hmun leiah kan kal thluahmah ti hi hngalh zungzal a hau. Nikhat khat cu hi vawlei cung in ka chuak lai ti a hngal pengmi kannih vialte nih zeitik caan poh ah ka kal kho ti kha hngalh tthan in a dik a hmaanmi i thlennak ni le caan kha kan sersiam awk a si cang. Kan pumsa caah a herhmi ti rawl vitamin kan ei din bantuk in thlarau lei ca zong ah nifatin kan tonmi harnak phunzakip caah thlacamnak in thazang i laak kan hau. Zungzal in kan duh a tling kho lai ti duhnak a si lo. Zuamnak kan ngeih a hau.\nMinung kan si bantuk in kan nun chungah minmei nih maw dihlak in a khuh chel le ruahpi a han i ni a tlaan caan ti hi kan tong cio ko lai. Minung sining bantuk in thinhun, aipuan, thangchiat, ceihphai, mawhchiat ti bantuk te hna hi kan nun chungah hrial awk a ttha lo mi hna an rak si. Asinain hi hna hi kan zia ah a can lo ding a biapi tuk. Hi bantuk ziaza hna kan rak ngeih sual ahcun, zawrter deuh, tthumh deuh kan i zuam ahau lai. A zapi kan hlawt khawh lo hmanh ah ni nikhat a liam fa te zia tthalo pakhat te tal cu hlawt khawh a hau. Hakkauhnak he kan nun caah kan sining in nun khawh lo, thintawinak he kan nun caah piahtana phun zakip khawntthek a laami sinak, duhfahnak he kan nun caah hna a ngam kho lo mi nunnak ti bantuk ... hi bantuk thil a si mi hi duhnak lungthin lawng kan zulh caah a si. Keimah lawnghi a dikbik a hmanbik ka si tiah kan i ruah sual tawn. Mi kong ceih cu kan duh ngai nain kan kong an kan ceih cun kan duh hrimhrim lo. Midang mawhchiat cu kan thiamngai i kanmah tu cu fak lawng kan duh. Hi bantuk thil a cangmi hi mah le mah i hngalh lo, hngalh ding zong i zuam lo ruang ah a rak si.\nKeimah ruangah a ngaih a chiami hna, ruahchannak a dongmi hna, zeizat dah an um cang, ka bia kaa khat ruangah midang ruamam a tlak tertu biafang voi zeizat dah ka chim cang ti kha, vun kawl `han lengmang a hau.\nNa ziaza a tthalo mi pawl na vun kawl khawh ahcun na thinlung chungah i thlennak a rak sem cang lai. Mah le mah i hngalh hi a biapi tuk hringhran. Hi bantuk hna hi kan nunnak a kan thlenpiak tu lam a rak si. I thlennak lungthin kan chung a rak luh ah khan cun kanmah le kanmah kan i hngal cang tinak a si. Hmanungbik kan i tinhmi cu, vancung ram a si awk a si. Vancung ram minung si khawh awkah vanram kalnak lehhmah (Visa) hmuh khawh ding i zuam a hau. Vancung ram kalnak lehhmah cu kan nun chung kan ziaza thil`ha kan tuah mi pawl hi a rak si ko.\nNihin in thaizing ah a thleng mi caan ah a nungmi kannih vialte hi dawhngai in aa thlengmi THAIZING chung luh khawhnak caah kan lungthin vialte kha vun remh cang u si. Zungzal a hmun hnga dingmi kan thlarau caah vanlei cuanh in, ni fatin thlennak pangpar dawh te i tonh in kan nunchung dawtnak he vanram lei khual tlawnnak ah i thawh cang usih.


Thantlang Peng Ralzam sinah Dawtnak Langhter a si. – Lai Celeb News\nThantlang Peng Ralzam sinah Dawtnak Langhter a si.\nJanuary 14, 2022 January 14, 2022 Tina\nTRRC Avoi(2) nak,Motor(3) Phur Thil kan kuat than.\nThantlang Relief & Reconstruction Committee nih Avoi(2) nak Thantlang Peng Ralzam hna sin ah Thilpuan Hrukaih Blanket Puan , BelKheng , Kan kuat khawh than hna.\nTutan TRRC nih kan phawtmi thilpuan Hruk aih le Puan lum , Kheng Bel hi Motor (3) phur a si . Zahnak Tlang , Khualhring tlang le Bual ,Vailam ,Vanzang tlang tiin kan kuat . Motor Pathum nih a phurh mi hi A phaisa in a tlawmlei Kyats Sing – 300 lengkai man a si .\n2021, December thlathok ah Motor 3 Phur avoikhat nak ah kan rak kuat cang a tu hi a voi 2 nak kan kuat si .\nTutan TRRC nih Ralzam hna sin ah kan kuat mi thilri pawl hi Korea in Pastor Phat Sung(Cung Bawi ) le a hawi le , Mandalay in Rev .Simon Thawng Hmung le Kawl lei in kan hawi le dang hna le Hakha Red Cross hna nih Thenhpek mi lawngte an si .\nPetu hna dihlak cungkan i lawm tuk .A dang dang pumpak in petu hna cungzong ah kan i lawm tuk .Petu dihlak , Pathian nih a let tampi in Thluachuah in pe ko hna seh. Credit Ram Khar Source: Independent Post\nThantlang Inn Le Milu Zat: Chin ramkulh, Thantlang khua hi inn 1784 a um i, milu in cun thonghra le zali le sawmriat sarih, an um i, an dihlak in ralzaam dirhmun an phan, Thantlang khua cu ralhrang kut in inn 842 akaang cang.\n← CDF Senthang Kan i Lawm Tuk ee\nNCA Ah Min A Thumi ABSDF Zong Nih Ralhrang An Kah Ve Cang. →\nSailo Le Jenevy Sui Hlasak Thiam Khawh Tuk Ning (VIDEO).


Tutan Hlasakthiam Pi Naomi Par Ṭha Sung Caṭial Cu Aṭha Kho Taktak Thazaang Rak La Ve – Chin World News Evening\nBy Naomi Par Ṭha Sung\nHarnak,lungretheihnak ,ngeihchiatnak, lungdonghnak le tihnak kan ton can ah pathian nih hitihin bia a kan kamh, Na thinphang hlah na sin ah ka um ko keimah cuh na pathian ka si zeihmanh tih hlah kan thawn ter lai ii kan bawm lai kan huhphenh lai i kan kham lai (Isaiah 41:10) Amen\nU nau Naharsat nak nak in Bawipa nih an dawtnak le an duhnak cu arit deuh i Athawng deuh ti kha philh hlah cih. Na lung a sau ah cun sehten le harnak kha an lung adong lai ,Na lung a dongh ahcun an tha a nuam lai. Cucaah a thawngmi pathian kut tawiah lungsau tein zumhnak he um law,amah caan a phak tik le a caan a rem a titik ah an cawi an hlorh te ko lai (IPeter5:6-7) Amen.\nNaa lawmh can zongah Bawipa na sinah a um, Na ngeihchiat can le na lungdongh can zongah Bawipa na sin ah um kha philh hlah.\nA hlan deuh ah rak ṭialmi rel chih: Filipi 4:13 thawnnak a ka petu khrih thawng in zeithil poh ka tuah khawh ko hna. Na cungah harsat nak le Muihnak a tlung sual maw? Nihin ah zeidah na ton tawn .Cu vialte harsatnak muihnak cu Thlacamnak in Bawipa sin ah rak chan .Na Harsatnak cikcin an chah piak lai.\nA ruang cu Amah dawtmi fa kan si caah le kan nunnak caah aa tinhmi cu zeitikhmanh ah vanchiatnak si loin thluachuahnak lawng te an si dih ko tiah Bia a kan kamh caah asi. Amen! (John 3:1a;Jeremiah 29:11) Cucaah kan tonmi harnak vialte ruang ah hin na lung rak dong hrimhrim hlah. Thih nak in atho i zungzal nunnak i a kan lanh pi tu khamhtu Jesuh khrih, Vawlei harnak vialte a phurtu Jesuh khrih kha a si cu caah na thilrit na harsat nak le na lungretheih nak vialte a phurtu Mikhamh tu Jesuh khrih sin ah hin chia zungzal ko hna uh sih\nPathian nih hin Amah Adawmi hna caah le Amah nih a tinhmi ningin a kawhmi hna caah cun zeizong vialte hi a tha lei ah a serpiak ko hna ti kha kan hngalh .(Rom 8:28) Amen.\nLaipa Pakhat Nih Lainu Sinah A Lungfahnak A Phuan Dih Lainu Pawl Nih Rel Cio Tuah Uh!


Wong Htun: Kawl Ralbawi Nih Arakan Mipi Kum 2 In 55 Kar Thah Dih Ding In A Ti. – Zion Tlang Media\nWong Htun: Kawl Ralbawi Nih Arakan Mipi Kum 2 In 55 Kar Thah Dih Ding In A Ti.\nTu lio hi kawlram chung Rakhine state ah tukkahnak peh tlai tein a um peng, Kawl Ralkap le AA hriamtlai hna karlak ah tukkahnak a linsa chin lengmang. Kawl ralkap nih ram mipi umnak khua ting in an khang piak cang hna. Hriam tlai lawng hmanh si lo in Arakanese mipi cung tiang ah hriam an hmang cang. AA hriamtlai Pakhat nih a twitter ah ca a tial mi hrim cu a mak kho tuk cang. “Kawl ralkap bawi nih Arakanese minung kum 2 in kum 50 karlak pa poh poh thah dih ding in order a chuah cang. Thil pahnih thim ding na ngei, Kawl ralkap kut in thih maw na thim lai. Kawl ralkap tuk dah “ tiah wong Htun nih a tial. Kawl ralkap nih mipi harnak an pek hna ning le an thah hna ning a fak ngai te. AA Hriamtlai cung lawng si lo in mipi harnak phun phun an pek hna. Kan ram ah deihnak a um khawhnak hna thlacamnak in bawm cio hna sih. cadagn rel ding a um rih.\nPrevious Post:Laiholh Chin State tlangholh sernak a lam pahnih ka phuan lai\nNext Post:Kawl Ralkap Sual Ning Cu A Mak Ko Zei Sual Lo Mipi Khua An Khang Piak Hna


Myanmar Ram Minthang Actor Hlun (Thiha Tin Soe) Nih An Sinum Nu A Tlaihhrem - channelnews.us\nMyanmar Ram Minthang Actor Hlun (Thiha Tin Soe) Nih An Sinum Nu A Tlaihhrem\nJuly 13, 2018 ah kum (40) tluk sinum nu (Khin Mar Myint) cu (Thiha Tin Soe) nih a nupi le a fapa leng an chuah kar zaan suimilam 8:00 tluk ah, A ihnak khan chung ah a luh hnawh i, Minute 15 chung a tlaihhrem tiah palek nih an phuan.\nTlaihhrem a tongmi sinum nu (Khin Mar Myint) cu bawmh hal in a au nain, Ruah a sur tuk ruangah a hohmanh nih an theih piak lo, Cu hnu ah (Thiha Tin Soe) nih midang na chimh hna ah cun kan thah lai tiah a hrocer i, A nupi le a fapa an ttin zong ah sinum nu cu zei bia hmanh chim ngam loin a it tiah theih a si.\nThil can hnu a thaizing July 14 ah (Khin Mar Myint) nih a chungkhat a simi (Daw Ngo) cu thil sining a chimh hnu ah report an tuah hi a si, Atu ah thil sining dothlatnak kan tuah cuahmah liopi a si tiah (Thu Wana) palek sakhan nih an chim phuan.\nRelated Topics:Celebrity, Myanmar news\nSin Um Nu Kong Cu lemcang Nay San Nih A Thuat Ve cang (Video)


Chin Ramkulh, Pengkomh le Peng Meithat Zung in CDM ah a luut mi 60 nih a voi hnihnak cathanh chuah – Onlinenungak\nChin Ramkulh, Pengkomh le Peng Meithat Zung in CDM ah a luut mi 60 nih a voi hnihnak cathanh chuah\nChin Ramkulh (Pyine), Pengkomh (Khayaing), Peng (Myone), le Surkhua Meithat Zung in CDM ah a luut mi minung 60 nih a voi hnihnak cathanh cu March 1 ah khan an chuah than, tiah kan theih Cathanh an chuah mi ah, “CDM ah aa tel mi cheukhat cu khunh hal loin Zung a kai lo mi cazin ah kan min an khumh. Cucaah, Ramkulh, Pengkomh, Peng le Surkhua in Meithat Zung ah riantuantu minung 60 cu CDM ah kan luut, tiah kan thanh than. Rian kan tuan lio ah upadi he aa tlak in rian kan tuan i kan tuanvo kan tlamtlinh. Rian kan i phuak lo.\nCunglei upate zeirello le an nawl ngai loin kan um a si lo. Ramkheel rian kan tuan a si lo. Nawlngeihnak a latu Ralkap kuttang ah riantuan kan zuam ti lo ca ah CDM ah kan luh mi a si. Mizapi kut asiloah thimnak ah teinak a hmu mi hna sin ah nawlngeihnak a phanh hlanlo, Zung kan kai lai lo i rian kan tuan lai lo, tiah cathanh kan chuah than,” tiah an tial.\nAtu bantuk in Meithat Zung ah rian a tuan i CDM ah a luut mi hi Laimi (Chinmi) deuh lawngte an si. Hi kong ah Meithat Zung lutlai pakhat nih, “CDM luh kan duh cio ko nain thaal caan a si. Zung hngaktu pa thumli tal kan um lo ahcun ruahlopi in mei kaang hna um sual sehlaw kan i thlahphawih lai, ti kan phan ca ah a si,” tiah The Hakha Times ah a rak chim bal. The Hakha Times


H1N1 Zawtnak In Minung 116 Tiang An Thi: Chin Ramkulh Ah Zawtnak Hrik Ngeimi 6 An Um – THE CHINLAND POST\nH1N1 Zawtnak In Minung 116 Tiang An Thi: Chin Ramkulh Ah Zawtnak Hrik Ngeimi 6 An Um\nTCP-Thantlang|2019 October 21| Kawlram chungah khua caan nih a chuahpi mi zawtnak H1N1 in minung 116 tiang an thi cang, cu chungah Chin ramkulh chungah zawtnak hrik a ngei mi minung 6 hmuhchuah an si tiah ngandam nak le zaanglek nak tawlrel tu zung(Ministry of Health and Sport) nih October 18 ni ah thanh ca a chuah.\nHi zawtnak cu tukum 2019 January thla 1 in October 18 cazin tiang ah a thimi a tambik cu Yangon ramthen in minung 68, a pahnihnak tambik Irrawaddy ramthen in minung 14 , Pago ramthen ah 11Mandalay le Sagaining ramthen chungah minung 5 veve, Magway ramthen ah 4, Mon ramkulh ah 3, Rakhine ramkulh ah 2 le Naypyitaw, Kachin, Shan ram ni tlak lei le Thaningthayi ramkulh ah minung 1 cio tiin an thi hna.\nRamkomh huap in zawtnak a ngei mi minung 778 an si i a thi mi 116 tiang an phan cang. Cu chungah Chin ramkulh chung in zawt ngei tiin luunghrinh mi minung 9 han cu chek hlat nak an tuah tik hna ah minung 6 cu zawtnak hrik a ngei tiin an hmuhchuah hna hi a si. (Ref: Ministry of Health and Sport ,One News)\nPrevious Thadingyut Zung Khar Caan Yangon-Mandalay Highway Lampi Ah Suimilam Pakhat Dan Motor 600 Leng An Tli\nNext Hero Cup Hakha nih HCVG Thilri Bawmhnak Pek


Pulpit cung ah Bible kau in:CNF/CNA/CDF kong chim lo ding. – Hakha Cherry\nCDM kong chim lo ding.\nCNF/CNA/CDF kong chim lo ding.\nCRPH le NUG kong chim lo ding.\nMin Aung Hlaing kong chim lo ding.\nTlangcung Hriamtlai pawl kong chim lo ding.\nThawhbur/fund kong chim lo ding.\nUS, UN, Russia le China kong chim lo ding.\nIndia le Thailand kong chim lo ding.\nChinland Club kong chim lo ding.\nDr. Sasa le Aung San Suu Kyi kong zong chim lo ding.\nPulpit cung ah Bible kau in:1. Jesuh Khrih le a vailam tahnak kong chim ding (1 Cor. 2:2).\nPathian khamhnak hmual thawnṭha chim ding (Rom. 1:16).\nKhrih thisen kong chim ding (Eph. 1:7).\nKhrih thisen thawng in sual ngaihthiamnak kong chim ding (Eph. 1:7; 2:13-19; Ps. 103:3; Col. 2:14).\nVawlei misual (Rom. 3:23), a thiangmi Pathian (Isa. 6:1-4) he kan i remnak ṭhannak kong chim ding (Rom. 3:24, 5:1-10).\nKhrih nih sual raithawinak a kan tuahpiakmi kong chim ding (Heb. 10:1-18).\nPathian vel thawng in Khrih Jesuh ah nunnak thar kan hmuhnak kong chim ding (John 10:10; Eph. 2:4).\nPathian vel thawngin khamh kan sinak le zumhnak in cohlannak kong chim ding (Eph. 2:8). 9. Khrih nih Pathian thinhunnak a daihtermi kong chim ding (Rom. 3:25-26).\nKhrih Jesuh a thihnak le thawhṭhannak kong chim ding (1 Cor. 15:1-4; John 11:25-26). Credit-Van Neih Bik\nMizoram lockdown June 7 tiang nicaan sauh.The Hakha Times, May 31India ram Mizoram pumpi COVID-19 zawtnak a karhlei (zual) peng a si ca ah May 30 tiang rikhiah mi in June 7 ah nicaan sauh in lockdown an chiah than, tiah kan theih.\nMizoram chung ah COVID-19 karhning hi ramchung lila in nikhat hnu nikhat a karhlei a panh (local transmission) peng ruang ah atu bantuk in lockdown nicaan sauh (chap) a sinak hi a si, tiah DD TV nih a thanh.\nLockdown rikhiah mi nicaan chung poh chiatni thatni zong mahle umnak khua tuanvo ngeitu hna nawlpeknak lawng in tuah ding le mizapi nih herh mi tirawl siseh, eidin ding dangdang siseh, a caan rikhiah mi zulh in zuar le cawk a si lai, tiah a thanh.\nMizoram ah hin May 31 tiang ah COVID-19 in minung 36 an thi cang. The Hakha Times\nCikha ah Naupawi pakhat COVID-19 zawtnak in mual a liam


Melbourne Um Chinmi Minung (2) Cu Covic=19 Zawtnak In An Dam Ṭhan Cang – Chin World News Evening\nMay 15, 2020 May 15, 2020 Salai Van Chin News\nThawngpang ṭha von theih hi cu lungthin a nuam hringhran ko. Australia ah Covid-19 zawtnak in a zawmi Chinmi minung pahnih damnak an hmu ṭhan ti thawng kan theih i lawmh a um tuk hringhran. Cu kong he pehtlai in CBN nih hitihin a langhter. “A liam cia March thla ah Cedar sathahnak Company i rian a tuan mi chung in Covic19 zawtnak a ngei mi minung 45 an rak hmuh hna caah an riantuannak zong rak khar piak a si.\nCu chung ah kan mah Chin mi Minung 7 zawng zawtnak tlangrai nih a rak tlunh hna i ni 14 chung quaratine ah an chiah hna. Kan mah Chin mi 7 chung in minung 2 cu tuzing nan dam cang tiah an ti hna i inn ah an tin cang lai. Kan pahnih in kan zawtnak a thiang cang e tiah minung pakhat nih CBN sin ah a chim,”. Credit: Chin Broadcasting Network\nThawngpang dang rak rel chih: Democrats Nih House Ah Chuahpi An Timhmi Bill. US house ah Speaker Nancy Pelosi hruaimi, Democrats party nih coronavirus bawmhnak caah 3 trillion dih dingin bill thar chuahpi an timh. Mah chung ah 1 trillion cu State, city le local government, essential worker le stimulus check caah hman a si lai an ti.\nDemocrats pawl nih chuahpi an timhmi bill cu a ra laimi Friday ah House ah an chuahpi lai. House ah hin an pass khawh men. House nih an pass hnu ah Senate ah chuahpi than a si lai. Asinain an pass lai zumh a um lo. US nih leiba a ngeimi a tam tuk cang caah Republican senator hna nih an pass lai zumh a um lo. Asinain house he compromise tuah in zeimawzet bawmhnak cu an ruah lai ka zumh. Credit: Salai Lairamthang\nWOW! Kan Farnu Esther Dawt Chin Sung Nih Myanmar Idol Pakhatnak Laksawng A Comi A Inn (Apartment) A Von Langhter Cang Ai Dawh Ngamsam (Hmanthlak Tampi)


Tutan Thantlang ralkap tuahsernak cung ka hmuhning – Hakha Cherry\nThantlang ummi khuanu pa le mino hna nizan ah Thantlang hmunkhuar ralkap bawi nih Thantlang mino sinah “kannih cu kan i kap lailo dai tein um hna sih….” tiah a tihna timi bia a thang. Hihi ruah ahcun thilţha le a dikmi a lo nain thiltha a si lem lo i a dikmi zong asi lo, a ruang cu…\n1. Nihin kan ram a buai hi mipi nih ralkap kan rem hnalo caah asi loh.2. Mipi nih ralthawh kan duh caah asi lo.\n3. Mipi nih buaibai kan duh caah asi loh.\nRalkap nih mipi cungah thahrum an hman caah asi.Ralkap nih mipi kha ral ah an kan ser caah asi.Ralkap nih mipi an kan buaibai caah asi.Ziah cucu a canhnga? Kawl cu phunsang kansi caah miphun dang cu kan ketang ah phahding ansi timi cungcuang si duhnak thinlung, Uknak le hruainak cu mipi kut ah a umding kha mipi sinah chiah duh lo in anmah nih an tlaih i rampi rumnak kha an mah ta ah an i huidik tikah rammi kan sifak i anmah tu eicawklo in an ngei. Cu tuahsernak thalo cu an kaltak siang tilo.Cucahcun mipi he rem le dawt an duh taktak ahcun\n1. Anmah a hringtu hna mipi he i fonh in mipi duhnak kha tuah hnaseh.\n2. Mipi kha rianh tu ah chiah loin anmah tukha mipi rianhtu si hnaseh.\n3. Mipi kha thahrum in tlaihhrem an timhnak le an tuahsernak kha ngol in kaltak hna sehlaw mipi he dirţi hnaseh.\n4.Ralbawi zik le cunglei nih mipi harnak pek le uk dingah an fialmi hna kha hnuchit i mipi fialmi le mipi runvengtu ah i mer hnasi.Cuti an tuah long ah mipi hrinmi ralkap buu ansi lai i mipi he kan i daw lai. Tulio buainak hi anmah nih an kau mi Mei cii asi, mipi nih kan sermi buainak asi loh. Mipi nih buainak tuah le thok tu phun in sual neknak le palh phawtnak tuah timh hna hlah seh. Zerkhut le sualchimpit ziaza hman in an tuahmi vialte mipi ah neh i timh hna hlah seh.Credit-Chin Morning Star News\nMalaysia CYO nih Angki zuar in Chin State Emergency Fund kawlnak kan rak tuah mi cu mizapi nih nan kan tanpinak thawngin tlamtling tein kuat an si cang.


Kanram Kan Miphun Kan Chungkhar Kan I Zohkhen Nak Kong Ah Mi Pakhat Khat Ruang Ah Kan Sining Lo Ding Le Kan I Timh Lo Ning In Thli Kan Ton Sual Tik Ah Zeitin Kan Phisin Lai – My News\nKanram Kan Miphun Kan Chungkhar Kan I Zohkhen Nak Kong Ah Mi Pakhat Khat Ruang Ah Kan Sining Lo Ding Le Kan I Timh Lo Ning In Thli Kan Ton Sual Tik Ah Zeitin Kan Phisin Lai\nadmin April 25, 2022 Leave a Comment on Kanram Kan Miphun Kan Chungkhar Kan I Zohkhen Nak Kong Ah Mi Pakhat Khat Ruang Ah Kan Sining Lo Ding Le Kan I Timh Lo Ning In Thli Kan Ton Sual Tik Ah Zeitin Kan Phisin Lai\nZumtu cu: Kan Chungkhar kan i uk zohkhenhnak kongah siseh, kanram kan miphun kan i kilvennak ah siseh, kanmah duhning in thil a kal lo caan aum, minung pakhat khat ruangah mu, thil sining loin a chuah pitu nu ansi ah pa ansi ah, anmah kha Hua bak loin, heh tiah let loin, ti chih loin, sawh chih loin mu, Zangfah lungthin te he Bawipa Jesuh Khrih sin tuah kan duhnak kha chim hna usih law.\nDaihnak le rual remnak Bawipa nih a Kan pek kolai. Amen! Kan Cathiang Chung i, tukforhnak in a tlu vemi Nu Eve cung zongah hin kailawm tuk Bawipa kati veko. Eve sualnak hi um hlah seh law…misual kasi ti hi ka hngal lo men lai kati. Cun, Jesuh Khrih a hringtu a Nu Mary cung zongah kailawm tuk tthiamtthiam, ka sualnak vialte kalpitu Jesuh Khrih a ka hrin piak caah. Hallelujah! Cucaah cun, Zumtu cu: Kan Chungkhar ah harnak a chuahpi tu, harnak aum tikah pumpak amah cungah vuivai lo tein, aw…..Bawipa kan Chungkhar tlingin Vansui Khualipi, Sui inn sakmi inn ah Chungkhar tling kanum nak hnga ca tuah, amah nu, amah pa harnak chuahpi nak nih hin, hi vawlei kannun Chung hrimhrim ah, Chungkhar vanram kan sernak ah cang koseh tiin Thlacam ding kansi ko hna.\nAmen! Kan Cathiang nih a kan fial cio: A Zungzal in i lawm u. A Zungzal in thlacam Uh. Zei bantuk thil nan ton hmanh ah lunglawm in um uh. Khrih Jesuh Chung nan nun ning ah hin, hitihin nung hna seh tiah Pathian nih anduh hna tiah a kan ti i, a kan fial cio. Hallelujah! Amen. Hallelujah.Kan Bawipa Jesuh Khrih nih kan bawm hram cio koseh. Amen..\nA Tuhi Thinpang Ngai Kan Si Ko Chinram Hriam Tlai Hna Khi Ram A That Tik Zawng Ah Hriam Chia Duh Lo In Pengtlang Chung Kahdoh Nak Faktuk In A Chuak Te Ko Hnga Lo Maw →\n← Nan Chim Ning In Nan Tuah Khawh Ttung Lo Ah Cun LAIRAM A Rawh Dih Tik Ah LAIRAM A Hmai Nan Khap In Nan Tlung Ngam Te Hnga Maw


CNLD an buai cu NLD caah lam kaupi a hung cang lai – Chin 11 News\nCNLD an buai cu NLD caah lam kaupi a hung cang lai\nTukum November thla kawlram pumpi thim nak ah a hei in tlangcung mi kan caah cun, NLD le CNLD hi a zuam dingah kan ruah hna. USDP party cu kan tih dih i a ceih zong kan huam lem ti lo. Ralkap uk nak cu zei tuk i a tha tiah an chim hmanh ah kan tih tuk hna i, kan pabik Dr Hmuh Thang i a chim a dir pi bu ah tling dawh an si lo.\nCulio ah CNLD le NLD chinram ah an i cil lai i, a ho dah a tei lai tiin kan zoh lio ah, CNLD cil hmanh hau ti loin an mah le an mah an i seh i, buainak a chuak i, NLD Thantlang i a zuam ding mi caah cun thawngtha ngai pa khat a hung si.\nHi ti ning i a um kal ko a si i, CNLD an buai pah peng ah cun a zei ti lei hmanh in NLD party cu an tei hna nak ding lam a um ti lo caah NLD party caah cun thawngtha le ngaih nuam taktak a si. A tu an buai nak hi hei dih hmanh seh seh law a chung le cu a dam kho hlei ti lai lo i rinhchanh tlak ah chinmi nih an ruah lai lo caah lung rawk ngai kan si ko, Sahngar hni naa Arpi ttah naa kan si cng ko hih.


Akita khualipi le Nu Mary langhnak aruang (2) | Radio Veritas Asia\nAkita khualipi le Nu Mary langhnak aruang (2)\nA voikhatnak a Langhnak kong le Nu Mary Biacah mi (6 July 1973)\n“Ka fa nu, Ka novice, keimah zulh dingin zeizong vialte kaltaak in ka nawl ttha tein na ngai ti ka hngalh. A dam lo mi a tha a der mi na hnakhaw (ear) a fak tuk maw? Na hna chehnak in dam ter na si hrimhrim lai. Na kut i hma a um mi nih tah fahnak an pe maw? Mi vialte an sualnak in lungthlennak an hmuh khawh nakhnga caah thlacam ko. Mahkaa hmun i a um mi ka fale hna nan zapi tein nanmah ai-awh in midang chiah tthan khawh ding mi nan si lo. Bawipa thisa salnu hna i thlacamnak kha, ttha tein na cam maw? A si ahcun mah thlacamnak kha cam tti u sih.”\n“Maw a thiangbik mi Jesuh lungthin, a thiang mi Bawipa thisa chung i a taktak in a um mi, ka taksa le ka lungthin dih lak cu na lungthin thiang sin ah kan pek. Vawlei cung dih lak biak`heng cung i tuufa rawl danghnak puai i a pum aa pe mi cungah le Pa Pathian cungah thangtthatnak um ko seh law "na pennak tlung cang ko seh" tiah kan in nawl. Zaangfahnak in le toidawrnak he, keimah I pekchanhnak hi rak ka cohlan piak ko. Pathian sunparnak caah le thlarau tampi khamhnak caah na duh ning bantuk in rak ka hmang ko. Maw a tthawngbik mi Bawipa i Nu, na Fapa he zeitikhmanh ah rak ka tthen ter hlah. Zaangfahnak in na dawt bik mi na fa bantuk in rak ka huhpheng law rak ka khamh ko.” Amen.\nMah thlacamnak a dih in vancung in aw thangpi in a chim mi cu: “Pope, Bishops le Siangbawi pawl caah thla fakpi in cam ko. Tipil na in thawk in atu tiang zumh tlak tein na campiak peng hna ti ka theih, cucaah fakpi in campiak peng rih ko hna. Nihin i thil sining vialte hna hi na bawi le sin ah chim dih hna law an in chimh mi paohpaoh kha rak ngai hna. Pathian nih thinlung tak tein thlacam dingin a kan fial va ti hna.”\nA voihnihnak a Langhnak kong le Nu Mary Biacah mi (August 3, 1973)\n“Ka fanu, ka novice, na Bawipa na daw maw? Na Bawipa na dawt a si ahcun kan chimh hnga mi hi ngai tuah. Mah hihi a bia pituk mi a si caah na bawi le na va chimh hna lai. Hi vawlei cungah pa tam pi nih Bawi Jesuh cu an hrem, an fah ter. Vancung i a um mi ka pa hnemhnak caah le a thinhun mi nemter deuhnak caah thlarau tampi ka herh. Ka fapa he kan saduhthah mi cu misual mi hna le Pathian sin ah lunglawmhnak hme te hmanh a ngei lo mi hna caah anmah lungtho tein sifah innak a tuah mi le temh innak thawng in a rawk cang mi thlarau an remh tthan mi hi a si. Vawlei mi hna nih Pathian thinhunnak an theih nakhnga caah Pathian nih minung vialte dantatnak ngan taktak pek ding in timh tuahnak a ngei. (mah kaa zawn ah hin Japan ram mi hna caah a chim mi a si) ka fapa he Pathian thinhunnak a daih deuh nakhnga caah voi tampi kan in nawlpiak hna. A ra dingmi(natural disaster) rawhralnak zongin kan khamh hna, Jesuh vailam cungah a temh innak kha pekchanh in le, a thisung bik a luang mi, dawt mi thlarau tampi hna pekchanhnak thawngin le, Bawipa nih harnak in dingin a thim cang mi thlarau bu hna in Pa Pathian cu ka hnemh. Thlacamnak, sumnak le ralttha ngai in amah caah in ngamnak hna nih Pathian thinhunnak a daihter deuh.\nMah ka chim mi hna hi nan convent zong nih tuah ve uh ti ka duh, cun sifah in duhnak, thianhlemnak thlacam ko. Mah ti cun, Pathian cungah lunglawmhnak zeihmanh a ngei lo mi le an lungthin kha thinhun tuknak lawngin a khat mi (pa pawl) vialte a i remh tthan khawhnak hnga caah thlacampiak ko hna.\nBawipa thisa salnu hna i thlacamnak kha a sullam ruah bu tein cam law a tak in tuah i zuam law mah thlacamnak hi sual ngaihchihnak caah cam peng ko. Aho paoh nan mah le nan sining tein Pathian sinah pekchannak tuah dih uh. Pathian a thei lo mi pawl ca hmanh ah thlacamnak hi a herh. Thlacam a duh mi thlarau hna cu thlacam ding in an i pum khawm cang. Hruainak phungphai nan ngeih mi cungah i hnget tuk loin thlacamnak lei tu ah na Bawipa hnemh dingah zumhtlak si i zuam ko.\n----Kan pehtthan te lai...


A poi tuk cang ,C.Ronaldo hiti um ding cu… – Vaurawng\nVawleicung nih a buaipi cangmi zawtnak Covid.19 kongah minthang bawlung chuih thiam hna zong nih an ngeih cang tikah thinphang chin asi cang ko .\nJuventus chungah Covid.19 zawtnak angei mi an um tin thawngpang achuah hnu ah C Ronaldo cu a umnak inn ah um ter loin adang ah amah lawng chiah asi cang tin Potuge media nih alangh ter mi cu daily mail nih alangh ter than .\nC Ronaldo lei in Intermillan an tei hnu ah Serie A puai dih hnu ah Portuge ram ah akir colh ko nain Rogani thawngpang achuah huah Italy ram ah kal than ding cu aphiat i atubantuk in amah te lawng um dingin bia akhiah cu asi .\nItaly ram cu zawtnak atam biknak hmun si hlei ah Italy ram in arak kir dih lawng siloin zawtnak ngei mi Rogani ruangah lunghrinh chin asi caah amah dang tein chiah i ngandamnak kong chek than cu asi .\nQS.con le hna langh ter nak ah zanglek thiam pawl nih chungkhar he an um hlan ah anmah te lawng um dingin biakhiahnak an ngei .Ngandamnak zong chek dingin timhlamhnak an ngei .


Breaking News: USA, Tulsa khuapi ah, Chin mi Pafa 3 hna cu Meithal in, thah an si. – Chin World News Evening\nDecember 15, 2019 December 15, 2019 Salai Van Chin News\nBreaking News: USA, Tulsa khuapi ah, Chin mi Pafa 3 hna cu Meithal in, thah an si. USA Tulsa khuapi i, khuasami kan Unau Tedim pafa rual hna, Pu Gin Hau Thang nih a hrinnmi, a fapa le Samuel Khual Sian Pau (Kum 10) le Peter Piang Sawm Lian (Kum 8) hna cu December 14 ah khan, an pafa rual tein, an khuasaknak inn chubgah hmunkhat te ah thi cia in an ruak va phawh a si.\nAn thih ning cang hi, felfai tein dawthlat cuahmah lio a si. Police lei ca thanh nihcun, pafa rual hna an thih ning hi, Meithal hmangin lente an i celh sualnak ruangah ai kap sual mi hna si dawh an si, tiin an chim. Hi thil a can hi, an nuu bik pu Hau Thang nupi, riantuan ah a kal lio ah a cangmi a si tiin, Fox News nih a langhter.\nThil sining cang hna hi, felfai taktak in, investigate tuah cuahmah lio a si tiin le Meithal in, an mah le an mah ai kap mi maw an si? Midang misual nih an kah mi dah,? ti hi an hlat cuahmah lio a si, tiin Polices hna nih Fox news ah an chim. Pu Hau Thang te chung hi, Myanmar Chin ram, Tui Langh (Tedim) khua i, chuakmi a si ti zong theih chap a si. Credit – Fox news, FGAI